Veća uloga Grupacije – Novi Auto\nApril 3, 2018 No Commentsnoviauto\nOdržana II sjednica Grupacije uvoznika i trgovaca motornih vozila i rezervnih dijelova\nU Privrednoj komori Crne Gore ponovo su se okuplili ovlašćeni uvoznici motornih vozila i rezervnih dijelova. Teme sastanka, između ostalog, bile su Zakon o Privrednoj komori Crne Gore, Program rada Grupacije za 2018. godinu , analiza troškova izdavanja Potvrda proizvođača u postupku homologacije vozila i drugo.\nUvoznici i trgovci motornih vozila i rezervnih djelova pozvani su na sjednici Grupacije uvoznika i trgovaca motornih vozila i rezervnih djelova Privredne komore Crne Gore da se aktivno uključe u izradu Zakona o homologaciji, prvog te vrste u regionu. Poziv im je uputio Dalibor Milošević, generalni direktor Direktorata za drumski saobraćaj u Ministarstvu saobraćaja i pomorstva.\nRaspravljano je o Analizi troškova izdavanja potvrda proizvođača u postupku homologacije vozila i Zakonu o Privrednoj komori.\nUsvojena je Informacija o trgovini u ovom sektoru, te Program rada za 2018. godinu., sa inicijativom za povezivanje grupacije sa odgovarajućim grupacijama u regionu.\nSjednicu su vodili predsjednik Grupacije Željko Rajković i njegov zamjenik Miodrag Pavlović, a u radu su učestvovali i potpredsjednica Privredne komore Ljiljana Filipović i rukovodilac Službe za pravne i opšte poslove u ovoj asocijaciji Mitar Bajčeta.\nPredstavnik Ministarstva saobraćaja i pomorstva Dalibor Milošević je ocijenio da će se uz pomoć ljudi iz branše dobiti kvalitetan zakon koji će urediti ovu oblast. Prema njegovim riječima, regulisanje ovog pitanja je od velike važnosti naročito za uvoz kvalitetnih rezervnih dijelova. Prema njegovim, riječima Crna Gora je u obavezi da ovu oblast uskladi sa direktivama EU i tehničkim standardima, koji se, naglasio je on, veoma često mijenjaju. Riječ je i o kompleksnom sistemu kontrole uvoza dijelova i vozila koji su proizvedeni u inostranstvu, gdje treba ispoštovati zahtjeve preko 130 direktiva.\nKontrolom saobraznosti će moći da se bave samo ovlašćena lica i ona obuhvata tehnički pregled vozila, potvrdu proizvođača i potvrdu ovlašćenog lica da su vozila i rezervni djelovi proizvedeni u skladu sa odgovarajućim direktivama.\n– Želimo na ovaj način da uspostavimo povoljan poslovni ambijent za proizvođače vozila i rezervnih djelova kao i za uvoznike u ovoj oblasti – rekao je Milošević.\nOn je takođe informisao privrednike da će se pristupiti izmjenama odluke o minimalnom ekostandardu za uvoz polovnih vozila, koji će biti pomjeren sa Euro III na Euro IV. Standard za nova vozila će biti pomjeren na Euro VI. On je predložio članovima Grupacije da se angažuju i u ovom dijelu, jer su njihova praktična iskustva dobrodošla u iznalaženju adekvatnih rješenja.\nMiodrag Pavlović, potpredsjednik Grupacije, govorio je o troškovima izdavanja Potvrda proizvođača u postupku homologacije. Uvoznici su prilikom izdavanja Potvrda proizvođača izloženi mnogo većim troškovima, od naknade definisane Odlukom o visini troškova homologacije vozila koja se uvoze ili prvi put stavljaju na tržište Crne Gore. Više puta obraćali su se Ministarstvu saobraćaja i pomorstva sa zahtjevom za povećanje iznosa naknade. Gospodin Milošević je istakao da Ministarstvo za sada nije za podizanje cijene izdavanja potvrde proizvođača, jer se kod uvoznika drastično razlikuju troškovi kao i broj potvrda koje izdaju, pa je jako teško utvrditi cijenu koja bi svima odgovarala. Ovo pitanje će biti rešavano u narednom periodu u okviru izrade Zakona o homologaciji.\nU informaciji o trgovini motornim vozilima i rezervnim dijelovima navodi se između ostalog da je tokom 2017. godine u Crnu Goru uvezeno vozila (ne računajući željeznička) u vrijednosti 165,3 miliona eura, što je rast od 20,6% u odnosu na prethodnu godinu. Izvoz je iznosio 4,7 miliona eura, što predstavlja smanjenje od 39,9% u odnosu na uporedni period. Najviše je uvezeno putničkih automobila u iznosu 100,7 miliona eura.\nPredstavnik Komore Mitar Bajčeta prezentovao je novi Zakon o Privrednoj komori, akt koji afirmiše značaj i rad najstarije poslovne asocijacije u uslovima znatno izmijenjenih društveno ekonomskih okolnosti u odnosu na period kada je usvojen prethodni zakon o Komori. Zakonom su posebno istaknuti ciljevi Komore, prije svega zastupanje i ostvarivanje zajedničkih interesa njenih članica, odnosno cjelokupne crnogorske privrede. Saradnja Komore i državnih organa u vezi sa pitanjima od interesa za privredu je podignuta na veći nivo. Komora predlaže Vladi Crne Gore mjere ekonomske politike i na sjednicama njenih organa pri razmatranju ovih mjera učestvuju predstavnici Vlade. Obaveza je Komore da nadležnom ministarstvu dostavlja mišljenje na propise od značaja za privredu. Jednom godišnje upućuje Vladi analizu poslovanja privrede i primjene propisa od značaja za privredu.\nPotpredsjednica Ljiljana Filipović je istakla da Komora ove godine obilježava devet decenija postojanja. Prema njenim riječima, ova institucija želi da još intenzivnije svojim uslugama doprinese poslovanju i razvoju svojih članica, te je pozvala uvoznike vozila da tome daju doprinos kroz rad u ovoj Grupaciji.\nPrivrednici su između ostalog upitali predstavnika resornog ministarstva kada će u Crnoj Gori biti razvijena infrastruktura za napajanje električnih vozila i uvedene subvencije za njihov uvoz, jer su to zahtjevi njihovih partnera iz inostranstva. Milošević je odgovorio da to predstavlja integracionu obavezu Crne Gore jer EU insistira na zaštiti životne sredine i u ovoj oblasti. Uvjeren je da će infrastruktura biti uređena, ali naglašava da to nije nadležnost njegovog ministarstva. Subvencije će, kaže, naknadno biti definisane vjerovatno po sličnom modelu kao u zemljama okruženja.\nPrevious Post Givi S520 kutija za alat Next Post Seat Ibiza 1.0 EcoTSI Style


Napravljena baterija koja proizvodi energiju od pljuvačke (VIDEO) – Glas TK – Vaše najdraže novine\nNapravljena baterija koja proizvodi energiju od pljuvačke (VIDEO)\nInovacije na području tehnologije postale su stvar svakodnevice, posebno kada je riječ o razvoju baterija za koje je, tokom godina, otkriveno da ih je moguće napraviti od limuna, paradajza, narandže ili nekoliko kovanica.\nNaporima naučnika istražuju se materijali koji bi se mogli koristiti za napajanje određenih uređaja, a vrlo skoro mogla bi biti dostupna i baterija koja se pokreće pomoću pljuvačke, prenosi Balkandroid.\nRiječ je o izumu istraživača s Univerziteta u Binghamtonu, koji je moguće aktivirati jednom kapi pljuvačke, čime se generira dovoljno električne energije za 20 minuta napajanja LED sijalice.\n“Baterija je napravljena od posebnih bakterijskih stanica, koje imaju sposobnost prikupljanja vanjskih elektrona na elektrodu. Ona se može koristiti i u ekstremnim klimatskim uslovima, poput onih u pustinji, a sve što vam treba je organska supstanca kako biste rehidrirali i aktivirali baterijske stanice koje su zamrznute”, kazao je Seokheun Choi, profesor na Univerzitetu u Binghamton i jedan od istraživača.\nU ovoj bateriji pljuvačka ima dvije funkcije, jer ona budi zamrznute stanice iz njihovog sna i pruža hranu za mikroorganizme. Ona će početi proizvoditi energiju samo nekoliko minuta nakon što se pljuvačka nađe na njoj. To je, dodaje Choi, prva baterija koja se bazira na papiru koji reaguje na fiziološke tekućine.\nOsim pljuvačke bateriju može pokrenuti bilo koji izvor organskog materijala, uključujući i kapi prljave vode, a izrađena je od nekoliko materijala koje čine papir, ugljenik i vosak za printane.\n← Poznati potencijalni protivnici košarkaške reprezentacije BiH u kvalifikacijama za SP\nSvečano otkriven spomenik ”Ljiljan”: Simbol otpora i hrabrosti →


Konkursno rešenje projekta novog diplomatsko-konzularnog predstaništva Republike Srbije u Kanberi, Australija; Studio: co+labo\nOno što objekte ambasada izdvaja kao tipologiju jesu ekstrateritorijalne privilegije, što ukratko znači da na placu koji je u vlasništvu vlade strane zemlje može da se projektuje i gradi totalno akontekstualno.\nKada je doktorand i stipendista Vlade Japana, Ivan Filipović ostao bez stana i zdravstvenog osiguranja u doba pandemije bez mogućnosti da se vrati u Srbiju, univerzitet u Japanu ga nije ostavio samog već mu je nesebično pomogao. Međutim, veza sa Japanom nije nimalo slučajna. Ivan je prvo odbranio diplomski-master rad 2011. godine na Arhitektonskom fakultetu u Beogradu, na temu „Arhitektonski identiteti – Ambasada u Beogradu, Novi Beograd, Blok 11a“. Zanimljivo je da im je bila data ista lokacija na kojoj je kasnije sagrađena nova japanska ambasada! Ivan se potom našao u Japanu gde je napisao doktorat koji privodi kraju, i trebalo bi da ga odbrani tokom ove godine.\nArhitekturu, u tom smislu, posmatram i ispitujem kao kulturni resurs, koji ima moć uticaja na bilateralne odnose, predstavljajući novi termin – Soft Power arhitektura.\nMoja tema se bavi koncepcijom, implementacijom i upravljanjem objektima koji su građeni van zemlje svog porekla, koji su izvezeni sa ciljem ideološke reprodukcije (npr. objekti ambasada, diplomatsko-konzularna predstavništva, kulturni centri, itd.). U mom istraživanju, u izvezenu arhitekturu uključujem bilo koju izgrađenu (realizovanu) prostornu manifestaciju koja nije potekla iz okruženja u kojem je smeštena, a specifične je namene – kaže Filipović za naš portal.\nArhitekturu, u tom smislu, posmatram i ispitujem kao kulturni resurs, koji ima moć uticaja na bilateralne odnose, predstavljajući novi termin, „Soft Power arhitektura“, pojam koji sam samostalno skovao i uveo za potrebe ovog istraživanja. Pod ovim terminom podrazumevam projektovanu, izvezenu i državno-kontrolisanu prostornu manifestaciju, sa jasnim ciljevima koji odražavaju težnje politike kulturne razmene. Uvodi se i pojam arhitekture kao instrumenta pregovaranja između različitih aktera, interpretirajući definiciju pojma „soft power“ Džozefa S. Naja (Joseph S. Nye), koja u najosnovnijim crtama predstavlja, iako nema direktan prevod na srpski jezik, sposobnosti privlačenja (često nematerijalnim sredstvima, npr. kultura, umetnost, običaji, itd.), sa privlačnošću koja često vodi ka prihvatanju stavova druge strane. Ove tipologije mogu imati snažan uticaj po više osnova, prvenstveno na prostornu interakciju i nacionalnu reputaciju, međutim, kreatori politike i strategija ostaju nesvesni važnosti ranije pomenutih arhitektonskih manifestacija kao kulturnih resursa, kaže Filipović.\nOno što objekte ambasada izdvaja kao tipologiju jesu ekstrateritorijalne privilegije, što ukratko znači da na placu koji je u vlasništvu vlade strane zemlje može da se projektuje i gradi totalno akontekstualno, bez obzira na urbanističke smernice i građevinske zakone zemlje-domaćina. Iako se ambasade, u poređenju sa drugim tipologijama relativno retko realizuju, potencijalne posledice po urbanu strukturu gradova i njihovog razvoja mogu biti dalekosežne i često negativne.\nKako tvrdi Filipović, odgovornost naravno leži na institucijama obe zemlje, možda i više na stručnjacima zemlje-domaćina. Na primer, nova ambasada Japana je sagrađena uz usaglašavanje projekta ne bi li odgovarao srpskim propisima i objekat je prošao kroz sve administrativne faze, bez dodatnih privilegija, kao i bilo koji drugi objekat koji se gradi u Srbiji. Sa druge strane, za potrebe gradnje nove američke ambasade 2007. godine je izmenjen GUP 2021, što je legitimno, zbog prirode namene objekta i pratećih bezbednosnih pitanja. Ova tema je nedovoljno istražena, ali i veoma bitna, zbog prostornih posledica koje mogu biti veoma negativne po gradsku matricu i njen kontinuitet.\nUpravo tokom kasnijeg rada na izgradnji ambasade, dobio sam jedinstveni uvid na proces „iznutra“ što bilo izuzetno dragoceno iskustvo.\nRazvoj ove pomalo specifične teme je bio manje-više pravolinijski a takođe, tokom celokupnog procesa sam imao i puno sreće. Prvo sam odbranio diplomski-master rad (koji se sastojao iz teze i projekta) 2011. godine na Arhitektonskom fakultetu u Beogradu, u studiju profesorke dr Dragane Vasiljević Tomić, na temu „Arhitektonski identiteti – Ambasada u Beogradu, Novi Beograd, Blok 11a“. Zanimljivo je da nam je bila data ista lokacija na kojoj je kasnije sagrađena nova japanska ambasada! Upravo tokom kasnijeg rada na izgradnji ambasade, dobio sam jedinstveni uvid na proces „iznutra“ što bilo izuzetno dragoceno iskustvo i u velikoj meri obogatilo moj dalji teoretski pristup ovom pitanju. Ukratko, prvo sam učio kako se projektuje i promišlja o tipologiji ambasada, onda sam aktivno učestvovao u procesu izgradnje japanske ambasade i na kraju pristupio izradi doktorske disertacije o ambasadama na fakultetu u Japanu!\nPošto je moj rad u srži interdisciplinaran i dotiče se i pitanja politike, ekonomije, prava i međunarodnih odnosa, teorije kulture, studija o Japanu, itd, pohađao sam upravo predmete na tu tematiku u Internacionalnom centru Univerziteta. Imam privilegiju da na izradi svoje teze intenzivno sarađujem sa svojim mentorom, profesorom dr Darkom Radovićem, koji je radio, između ostalih zemalja, u Jugoslaviji, Velikoj Britaniji, Australiji i Japanu.\nNa Fakultetu nauke i tehnologije Univerziteta Keio, profesor Radović je jedan od retkih stranaca koji samostalno vode svoj istraživački studio za arhitekturu i urbanizam co+labo, a jedini stranac kog koga se nastava i istraživačke delatnosti odvijaju isključivo na engleskom. Iako nam zajednički jezik olakšava komunikaciju, na obostrani dogovor o mom istraživanju diskutujemo isključivo na engleskom, što je i logično, pošto su i terminologija i moj misaoni proces sa uporištem u engleskom jeziku: duplo prevođenje onda ne bi imalo smisla. Ono na čemu profesor Radović insistira su česte prezentacije razvoja teme i diskusije, za sve nivoe studija (osnovne, master, doktorske), kao i za studente na razmeni. Tako dobijene povratne informacije su izuzetno dragocene, pošto možete da čujete kako su drugi razumeli vaš rad i da konstantno radite na svojim veštinama prezentacije. Prilike koje sam dobio tokom rada u studiju co+labo su ono najvrednije; često smo imali gostujuće predavače, vrsne stručnjake, kao i poznate arhitekte i sjajne predavače. Da izdvojim par: Fumihiko Maki, Kengo Kuma, Kazujo Seđima.\nJedan od projekata rađen u okviru studija co+labo: konkursno rešenje projekta novog diplomatsko-konzularnog predstavništva Republike Srbije u Kanberi, Australija, 2018. Saradnici na projektu: Akitaka Suzuki, Majuko Mikogami, Daisuke Kobajaši i Takuomi Sameđima.\nU kom smislu se vaša disertacija bavi implementacijom i upravljanjem objektima koji su građeni van zemlje svog porekla?\nOno čime se bavim, u teorijskom smislu, jesu pitanja pokretanja aktivne bilateralne saradnje različitih profesija na procesu izgradnje objekata ove namene. Naime, planirani rezultat mog rada, između ostalog, jeste objavljivanje smernica kako se pristupa izgradnji ovoj tipologiji objekata, sa projektantske i praktične (izvođačke) strane. Za sve objekte, a posebno ambasade, neophodno je razmišljati o investicionom održavanju, dugoročnom uticaju na životnu sredinu kao i uticaju na urbane funkcije u sredinama gde će biti izgrađene.\nOvi aspekti se dodatno usložnjavaju za tipologiju diplomatsko-konzularnih predstavništva; neophodno je pratiti bezbednosne procene, zahteve dijaspore, kao i najbolje načine za predstavljanje naše zemlje u inostranstvu. Zato se većina ambasada projektuje sa posebnim prostorom namenjenim potrebama kulturnog centra, gde bi se tokom procesa intelektualne razmene zemlja porekla mogla približiti zemlji domaćinu i njenim stanovnicima.\nŠto se tiče stanja naših ambasada u inostranstvu, mogu se uočiti dve osobenosti: pretpostavka odsustva dugoročnog budžeta za održavanje tokom projektovanja, kao i hijerarhijska podela na „bitne“ i „manje“ bitne objekte. Naša zemlja, kao zemlja u razvoju, ima skroman budžet koji ne može uvek da pokrije zahteve svih diplomatskih misija u inostranstvu, često predimenzionisanih u odnosu na realne potrebe, ponekad zaostalih iz doba kada smo bili mnogo veća zemlja. Naravno, u većini slučajeva, bitnija je funkcija nego forma, a fasada je nekada samo to – fasada. Aktivnosti i način interakcije sa lokalnom zajednicom, povezivanje sa drugim organizacijama u cilju razmene informacija i predstavljanja naše zemlje su u većini slučajeva bitniji nego spoljašnji izgled. Doduše, kada govorimo o diplomatiji, nekada je bilo bitno predstaviti se drugima isključivo u najboljem svetlu; danas su stvari malo drugačije. Digitalna diplomatija je uzela maha i često imate primer da ambasadori i drugi zvaničnici (u diplomatiji i šire) imaju aktivne naloge na društvenim mrežama preko kojih komuniciraju sa različitim grupama korisnika, prikazujući različite aspekte kulture ili svoje zemlje ili zemlje domaćina. Što ni u koj meri ne umanjuje značaj ambasada kao objekata, prve prostorne asocijacije na tu zemlju, o kojoj se projektantski mora pristupiti krajnje ozbiljno.\n– Kolika je zapravo moć soft power arhitekture?\nPotencijalno veoma velika, ali istovremeno zahtevajući i kontinuirani nivo angažovanja pri njenim upravljačkim procesima. Pod ovim podrazumevam sve stadijume koji su neophodni za izgradnju jednog objekta, njegova koncepcija, implementacija i upravljanje objektom. Tema soft power arhitekture je veoma kompleksna i pošto je kao odrednica sasvim nova, neophodno je dodatno proučavati da bi mogli da se izvedu validni zaključci.\nU svom istraživanju postavljam metodološke osnove za ispitivanje ove teme, koje će u sledećim iteracijama biti obogaćena novim saznanjima. Ono na čemu se mora insistirati jeste holistički pristup ovoj temi; ranija istraživanja, koliko god dragocena, uglavnom se bave samo jednim segmentom procesa: ili konceptom objekta, ili procesom izgradnje u stranoj zemlji, ili (najređe) uticajem koji su ti objekti imali na urbano tkivo u kojima su izgrađeni. Ono što i tema soft power arhitekture pruža jeste mogućnost sagledavanja teme iz više različitih uglova, povezujući različite discipline. To je ujedno i najbitniji i možda najteži deo pri ovom istraživanju. Ova arhitektura ne može postojati vremenski akontekstualno, već se mora sagledavati šira geopolitička situacija, bilateralni odnosi, procesi konkursa za konceptualno arhitektonsko-urbanističko rešenje, profesionalna praksa u obe zemlje i njeni procesi… itd. Jednostavno, kada razmišljamo o arhitekturi ambasada i/ili objekata namenjenih za ideološku reprodukciju, nužno moramo govoriti o dupliranju procesa, tj. o dva simultana procesa koji će se dešavati u zemlji porekla i zemlji domaćinu. I naravno, cela priča i istraživanje se ne završava nakon izgradnje objekta; upravljanje objektom i procena njegovog uticaja na urbanu sredinu i njene funkcije mora biti deo dugoročnog projektantskog procesa. Ono što je krajnje zanimljivo jeste da se vrednost i uticaj ovih tiplogija mogu meriti ne samo kroz gotov proizvod, nego i kroz sam proces.\nNova japanska ambasada je posebna, pošto je kroz proces izgradnje pokazano neverovatno poštovanje prema domaćinu – Republici Srbiji.\nAko se fokusiramo na ovaj aspekt, npr. nova japanska ambasada je posebna, pošto je kroz proces izgradnje pokazano neverovatno poštovanje prema domaćinu – Republici Srbiji, kada je objekat prošao istu proceduru kao i bilo koji drugi objekat koji se gradi na području naše zemlje. S druge strane, očekivanja javnosti su bila donekle nerealna i odsustvo informacija o objektu od strane Vlade Japana je uticalo na loše prihvatanje novog objekta. Naime, početkom marta 2015. godine, par dana nakon useljenja u novi objekat u „Politici“ je izašao članak naslovljen „Urbanistički promašaj“. Pisano je kako novi objekat podseća na bunker ili zatvor i poteglo se pitanje kako je gradska vlast mogla da ustupi tako atraktivnu lokaciju za takav objekat. Nadovezuju se komentari kako se Japanci ne osećaju bezbedno u našoj zemlji čim su imali potrebu da podignu tako zatvoreni objekat, visoke ograde. Ono što ljudi nisu mogli da znaju jeste prethodni proces izgradnje, ali ni tipološku klasifikaciju objekata ambasada, po kojoj je japanska ambasada poprilično otvorena i pristupačna. Većina je svoj stav donela samo na osnovu završenog objekta, iako su nerealna očekivanja formalnih metafora i interpretacija japanske arhitekture u Beogradu uzele maha.\n– Kako vam se dopada soft power arhitektura novih ambasada i centara u Srbiji?\nMožda su moja razmišljanja produkt kritičkog mišljenja koje zahteva izrada doktorske disertacije, ali pošto je ovo primarna tema mog istraživanja, generalno izbegavam da o ovome pričam u kontekstu „dopadanja“. Naravno, kao i svi mi, i ja imam svoje estetske i arhitektonske preferencije; međutim, pošto se radi o temi koju teoretski i praktično istražujem, pokušavam da o njoj razmišljam u širem kontekstu. Ovakav način razmišljanja mi je pomogao tokom studija, da argumentovano objasnim i branim svoje stavove i to je ono na čemu bi trebalo da se insistira tokom arhitektonskog obrazovanja.\nAmerička ambasada je zanimljiva zato što njihova upravljačka tela imaju veoma jasnu koncepciju procesa izgradnje američkih diplomatsko-kozularnih predstavništva, kodifikovanu u dokumentu SED (Standard Embassy Design). Ukratko, svi objekti su preprojektovani, u odnosu na veličinu parcele (S, M, L) i nema mesta za eksperimente pri arhitektonskom izrazu ukoliko se ne radi o zemljama koje su strateški bitne kao npr. novoizgrađena američka ambasada u Londonu, koja je koštala više od milijardu dolara i koja je izuzetno zanimljiva za istraživanje u arhitektonskom i urbanističkom smislu.\nAmerička ambasada u Londonu / KieranTimberlake Architects\nAmerička ambasada je zanimljiva zato što njihova upravljačka tela imaju veoma jasnu koncepciju procesa izgradnje.\nNemačka ambasada je bitna za promišljanje o ovoj temi u drugom smislu: jedan od 3D rendera pobedničkog konkursnog rešenja za Beograd prikazuje objekat tokom nereda/demonstracija, kao i shemu prikaza fasade ukoliko bude oštećena. Pretpostavljam da su na ovakve prikaze direktno uticale posledice demonstracija 2008. godine, sa nezavidnim epilogom. Naravno, svaka zemlja vrši bezbedonosne procene u odnosu na zemlju u kojoj će se nova ambasada graditi i iako je njen prostor zaštićen odredbama Bečke konvencije o diplomatskim odnosima, ne postoje garancije bezbednosti za svojinu i zaposlene ambasade u vanrednim okolnostima.\nNemačka ambasada u Beogradu tokom nereda / FAR (Frohn & Rojas)\nProces izgradnje Kineskog kulturnog centra je krajnje indikativan i specifičan po više osnova; iako je godinama na mestu nekadašnje kineske ambasade u bloku 11a na Novom Beogradu, oštećene tokom NATO bombardovanja 1999. godine, stajalo, pomalo morbidno, dečije igralište, ubrzo nakon završetka nove japanske ambasade (plac preko puta ulice Trešnjinog cveta), ovaj prostor je reaktiviran. Kreće se sa gradnjom „najvećeg kineskog kulturnog centra na Balkanu“ i dostupne su atraktivne vizuelizacije koje se u velikoj meri poklapaju sa današnjim izvedenim stanjem.\nSa druge strane, na zvaničnom Tviter nalogu kineske ambasadorke, gospođe Čen Bo (@AmbChenBo) nedavno smo mogli da vidimo kako će objekat izgledati i iznutra. To je glavna razlika u procesu komunikacije slika novog prostora, između kineskog kulturnog centra i nove japanske ambasade. Kineska strana malo veštije upravlja i oblikuje mišljenje javnosti, nešto što je japanska strana radila manje uspešno, ali što joj je „oprošteno“ za onakav objekat, pošto je ugled i soft power Japana u Srbiji gotovo nedodirljiv. Sa druge strane, vlast u Beogradu je preimenovala deo ulice Trešnjinog cveta u Konfučijeva, postavljajući njegovu statuu ispred centra, na Trgu kinesko-srpskog prijateljstva, što je moglo da potencijalno bude problematično, uzevši u obzir bilateralne odnose Japana i Kine.\nSada je bitno pratiti i razvoj situacije nakon što kineski kulturni centar zaživi, u smislu prostornog brendiranja Bloka 11a. Ostaje da se vidi koji će atributi i prostorne asocijacije biti pripisani ovom mestu.\nKineski kulturni centar je pri kraju izgradnje. Ima biblioteku, učionicu za kineski jezik, borilačke veštine i kuhinju, takođe i salu sa 200 sedišta u kojoj mogu da se organizuju koncerti itd. Da vama pokažem neke slike, i čekamo da se konačno otvori naš zajednički centar. pic.twitter.com/MhxCqsKA8z\n– Imali ste uvid „iznutra“ na izgradnji japanske ambasade u Beogradu? Šta ste tom prilikom sve naučili?\nO ovom pitanju nažalost ne mogu da pričam u detalje, budući da sam sa Vladom Japana potpisao ugovor o zaštiti podataka (non-disclosure agreement). Ono što mogu da kažem jeste da su objekti ambasada u projektantskom smislu izuzetno kompleksni, u pogledu organizacije i putanja zaposlenih i posetioca. Nepisana pravila u interakciji zaposlenih diplomata i lokalnog osoblja su veoma značajna, kao i u saradnji između različitih odeljenja (npr. konzularno, kulture, administracije, itd.).\nTakođe, objekat nove japanske ambasade u svom sastavu ima i veoma aktivni javni prostor za okupljanja, prezentacije i izložbe, što povlači dodatna bezbedonosna pitanja. Ovaj aspekt je veoma značajan i može predstavljati kamen spoticanja ukoliko projektant teži (ili mu je dopušteno da teži) slobodnijem arhitektonskom izrazu. Tada se moraju primenjivati različite strategije za postizanje otvorenosti ili iluzije otvorenosti. Naravno, nivo bezbednosti će zavisiti od mnogo faktora, ali je ovo jedna od najvažnijih odrednica pri projektovanju ambasada.\nUkratko, ono najvrednije što sam shvatio tokom rada u ambasadi jeste da i nju čine veoma posebni ljudi i ukoliko je neophodno da objekat javnosti izgleda zatvorenije ne bi li se postigao željeni nivo bezbednosti i zaštitili njihovi životi – to se mora uraditi. Ukratko, objekti ambasada nisu poslovni objekti (iako su u svojim segmentima najpribližniji ovoj tipologiji) i moraju se izučavati i u projektantskom i širem arhitektonsko-urbanističkom smislu.\n#ambasada #Darko Radovic #diplomatija #Dragana Vasiljevic Tomic #ivan filipovic #japanska ambasada #projektovanje ambasada


Lukaku nezadovoljan u Čelsiju, Tuhel traži rešenje - Izazov\nLukaku nezadovoljan u Čelsiju, Tuhel traži rešenje\nRadio-televizija Srbije\t 31. decembra 2021. 13:11\nU Čelsi je stigao kao kapitalno pojačanje, ali Romelu Lukaku u prvom delu sezone nije bio na svom uobičajenom nivou.\nIstina, belgisjki napadač imao je problema sa povredom, zatim se zarazio koronavirusom, ali bez obzira na sve – sedam postignutih golova u 18 nastupa zaista je premalo od jednog od najboljih napadača sveta.\n"Fizički se osećam dobro, ali nisam zadovoljan situacijom. Trener je odlučio da igra drugačiju formaciju i ja na to moram da pristanem. Profesionalac sam i neću odustati", rekao je Lukaku.\nLukaku je prošle sezone postigao 24 pogodaka u šampionatu Italije i pomogao Interu da dođe do prvog Skudeta posle 11 godina.\nNa leto je Belgijanac odlućio da prihvati ponudu šampiona Evrope, koji je za transfer izdvojio rekordnu sumu od 116 miliona evra. Ipak, Lukaku kaže da se kaje zbog načina na koji je napustio nero-azure.\n"Nije trebalo da se desi na takav način – kako sam napustio klub i kako sam komunicirao sa navijačima. Uvek sam govorio da bolim Inter i igraću ponovo za njih. Zaljubio sam se u Italiju. Želim da se izvinim navijačima, trebalo je prvo da razgovaram sa vama. Naročito posle svega što ste uradili za mene, moju porodicu, moju majku, mog sina", rekao je Lukaku.


Foto: Socijalistička partija Srpske / RS\nDelegacija grada Budva, na čelu sa Markom Batom Carevićem danas je posetila prostorije SPS u Banjaluci, gde su se sastali sa predsednikom Goranom Selakom i predstavnicima rukovodstva partije.\nRazgovaralo se o nastavku saradnje i inicijativi koju je SPS uputio gradskim vlastima o bratimljenju Budve i Banjaluke. Carević je domaćinima poželeo sreću i uspešan rad u periodu koji dolazi, piše Srpskainfo.\n– Pre svega, želim vam mnogo uspeha kao mladim ljudima i mladoj političkoj organizaciji sa jasnim ciljevima i kao prijateljima. Inicijativa o bratimljenju Budve i Banjaluke je velika stvar za sve nas i biće nam čast da zajedno sa Banjalukom radimo na zajedničkom razvoju i napretku – poručio je Carević.\nPredsednik SPS Goran Selak izrazio je zadovoljstvo zbog činjenice da je Carević sa delegacijom Budve posetio SPS i Banjaluku na Dan grada, te poručio da su saradnja, sabornost i građenje mostova među ljudima ključne politike SPS.\n– Onih koji dele ljude imamo i previše. Zato je naša politika da spajamo i okupljamo prijatelje, da radimo složno na zajedničkim ciljevima. Budva i Banjaluka imaju sjajne ljude i imamo mnogo toga da ponudimo jedni drugima, od saradnje u oblasti kulture do razmene iskustava i zajedničkih projekata. Zato nam je velika čast što smo na današnji dan ugostili našeg prijatelja Batu Carevića i delegaciju Budve i što smo i zvanično pokrenuli priču o saradnji naša dva grada – istakao je Selak.\nGospodska ulica Banjaluka Pripreme za Dan grada\nPOSETA BANJALUCI Vesić i Nikodijević razgovarali sa Dodikom, na poklon mu doneli sliku\nVučić obišao i gradilište Srpsko-ruskog hrama u Banjaluci\n"BUDI PAMETAN, DAJ PAZAR" Rasvetljen pokušaj razbojništva nad radnikom brze pošte u Banjaluci\nPAO SA 20 METARA VISINE Teško povređeni radnik (22) treba na operaciju\nValentin Incko nakon usvajanja zaključka u NSRS: "Srpska izabrala put blokade evropskih integracija"\nNepoznata osoba počinila je samoubistvo u tuzlanskom naselju Brčanska Malta, rečeno je Srni u Minstarstvu unutrašnjih poslova Tuzlanskog kantona.\nProtivgradna zaštita ispalila je danas 45 protivgradnih raketa na području Banjaluke, Gradiške, Prijedora, Laktaša, Prnjavora, Čelinca i Kozarske Dubice.\nVisoki predstavnik u BiH Valentin Incko, izražava duboko, iskreno žaljenje što su poslanici u Narodnoj skupštini Republike Srpske, na sednici održanoj u utorak, propustili istorijsku šansu da prošlost ostave iza sebe i da buduće generacije povedu u bolju i sigurniju budućnost.\n"Dobar signal i za turiste" Mitrović: Ukidanje putarine od putu Trebinje-Herceg Novi doprineće smanjenju troškova putnika\nMinistar komunikacija i transporta u Savetu ministara Vojin Mitrović izjavio je da je ukidanje putarine na magistralnom putu Trebinje - Herceg jedna od pozitivnih mera Vlade Crne Gore, koja će doprineti smanjenju troškova putnika, posebno onih koji taj pravac svakodnevno koriste.\nU padu sa zgrade u Banjaluci povređen je R.S. (22) i on je trenutno zbrinut u Univerzitetskom kliničkom centru Republike Srpske.\nNajpopularnija banjalučka starleta Božana Vujinović često se na Instagramu hvali fotografijama iz celog sveta, a nedavno je pažnju privukla kada se u Parizu uslikala sa Brazilcem Nejmarom, koji je jedan od najboljih fudbalera na svetu.\nBorce za zaštitu reka brine hiperprodukcija hidroelektrana\nCentar za životnu sredinu je na obalama Vrbasa organizovao akciju povodom obeležavanja Međunarodnog dana akcije za reke. Baner koji su spustili sa Gradskog mosta pokazivao je broj reka koje imamo u Bosni i Hercegovini, kao i broj planiranih hidroelektrana.\nRade (91) se i danas čudi kako je preživeo STRAHOTE JASENOVCA: "Kilometrima su se mogle gaziti kosti, toliko je leševa tamo bilo"\nJasenovački logoraš Rade Radivojac (91) rekao je da se danas i sam sebi čudi što je u Drugom svetskom ratu preživio muke u Jasenovcu jer, kada je ušao u taj ustaški konclogor, pozdravio se sa svim što je imao i molio Boga da se zapuca i da ga pogodi metak, da ne ide na klanje.\nZARASLA I SKRIVENA OD POGLEDA U ovoj kući su se skrivali migranti i iz nje policiji pretili pištoljem (FOTO)\nPolicija je i danas u blizini napuštene kuće kod Laktaša gde su juče zatečeni migranti, od kojih je jedan potegao pištolj na policajku prilikom kontrole po dojavi građana.\nSarajevo: Telo muškarca pronađeno u blizini železničke stanice, utvrđuje se uzrok smrti\nTelo za sada nepoznatog muškarca pronađeno je u sarajevskoj Ulici Halida Kajtaza, potvrđeno je iz Operativnog centra MUP Kantona Sarajevo.\nSVOJ GRAD ČUVAJU U FIOCI Porodica Grubiša marljivo skuplja stare fotografije gradića na Limu\nPorodica Grubiša iz Rudog, kako kažu njihovi sugrađani, ima svoj grad u fioci.\n"Izmena Dejtonskog ustava imala bi stravične posledice"\nPromena Dejtonskog ustava i dalja centralizacija Bosne i Hercegovine (BiH) izazvale bi stravične posledice, smatra šef delegacije Slobodarske partije Austrije (FPO) u Evropskom parlamentu Harald Vilimski.\n"TREBA DA IH JE STID" Delegati odbili da se funkcionerima smanje privilegije, GRAĐANI OGORČENI\nPod obrazloženjem da ne žele dati glas populističkim predlozima delegati Doma naroda Parlamentarne skupštine BiH odbili su usvojiti niz predloga za smanjenje privilegija funkcionerima.\nNije dobio većinu: Odbijen predlog Ivanića o vaninstitucionalnom delovanju\nPredsedavajući Predsedništva BiH Mladen Ivanić je na današnjoj sednici predložio članovima Predsedništva da se obavežu da ubuduće neće raditi vaninstitucionalno, ali taj predlog nije dobio većinu, tako da o njemu nije razgovarano.\nMektić sa saudijskim kraljem: Jačati saradnju u borbi protiv terorizma i ekstremizma\nMinistar bezbednosti BiH Dragan Mektić, i saudijski kralj Salman bin Abdulaziz el Saud, ocenili su da je potrebno jačati saradnju bezbednosnih agencija u borbi protiv terorizma i ekstremizma.\nVELIKA POLICIJSKA AKCIJA U BiH Zbog krijumčarenja migranata uhapšeno više od 20 OSOBA\nU toku je velika policijska akcija u kojoj je uhapšeno više od 20 osoba, među kojima su i strani državljani, zbog krijumčarenja migranata i drugih krivičnih dela.


Potpisan Protokol o saradnji između vlada Kantona Sarajevo i Bosansko-podrinjskog kantona Goražde – RTV BPK\n22. Maja 2018.\tBosansko-podrinjski kanton\n“Namjera nam je jačati veze u svim navedenim oblastima. Kanton Sarajevo će u skladu sa svojim mogućnostima dati maksimalni doprinos realizaciji svih planova i projekata, a zalagat ćemo se da podršku daju i viši nivoi vlasti”, istakao je ovom prilikom premijer Zolj.\nKako je rečeno, kantoni u pojedinim navedenim oblastima već ostvaruju dobru saradnju. Započete su, između ostalog, aktivnosti na cestovnom povezivanju kao i stvaranju povoljnijih kreditnih linija za privredne subjekte. Rješava se i pitanje Azila u Prači, KJP “Veterinarska stanica” je preuzela taj prostor nakon čega se planira ulaganje u infrastrukturu i stvaranje boljih uvjeta u ovom prihvatilištu za pse. Također će se sarađivati u organizaciji privrednih sajmova, kao i razvoju turizma u oba kantona. U saradnji sa Ministarstvom prostornog uređenja, građenja i zaštite okoliša započeti su razgovori o realizaciji projekata energetske efikasnosti.\nNavedena je i mogućnost zajedničke saradnje na planu rješavanja pitanja migracija za koje se očekuje da će postajati sve izraženiji problem u Bosni i Hercegovini.\n“Ovo je način da se saradnja između vlada formalizuje i unaprijedi kroz uspostavljanje tijela koja će zajednički raditi na tome. Svjesni smo da je KS finansijski moćniji od BPK, ali se ovime otvaraju perspektive i benefiti za oba kantona”, naveo je premijer Oković.\nDanašnjem potpisivanju Protokola prisustvovali su i predsjedavajuće skupština KS i BPK Ana Babić i Aida Obuća, zastupnik u Skupštini KS Mirza Čelik, ministri u Vladi KS, kao i pomoćnici premijera Okovića.


Predsednikovanje Tomislava Nikolića: Godine koje je pojeo prvi potez\nPočeo je mandat sa "briselskom slikom" a završio s ikonom sa njegovim likom u bajčetinskoj crkvi. Sve između...\nSrećan Uskrs bez izbora, ili gde je opozicija pogrešila\nOpozicioni krah nije datiran 2. aprila, nego onda kada su svi njeni kandidati odlučili da uđu u predsedničku trku i tako pokazali da su nedorasli Vučiću\nA šta ako pobedi Beli?\nMa koliko njegov ulazak u predsedničku utakmicu bio simboličan, simpatičan i odraz mladalačkog bunta prema ovom sistemu - i političkom i vrednosnom, Beli će u svakom slučaju iz ove trke izaći na konju. A država?\nKo kaže da nema parlamentarnih izbora?\nA ko protestuje zbog Vučićeve odluke? Samo, izgleda, Saša Radulović. Na sledećem glasanju za parlament, ma kada to bilo, među njegovim konkurentima će se naći i opcije iza kojih će stati Jeremić i Janković, a koje bi pre svega mogle da ugroze rejting DJB. Zato je Radulovićeva odluka da izađe sa predsedničkim kandidatom DJB sasvim očekivana.\nZašto je važnije ko će biti novi zaštitnik građana, nego predsednik Srbije\nU ovoj izbornoj godini, najneizvesniji bi mogao da bude izbor novog zaštitnika građana. Od predsednika znamo šta možemo da očekujemo, ma ko to bio, ali će Vučić odlukom ko će biti novi ombudsman pokazati ne samo svoja politička stremljenja, već i kakvu Srbiju želi\nMože li da se desi da se kandiduju i Vučić i Nikolić\nSme li Vučić da se upusti u taj rizik i podrži Nikolića ako je već nagovestio da će se povući s premijerske dužnosti u slučaju da kandidat SNS ne pobedi na predsedničkim izborima? I koliko je rizična ona Nikolićeva opaska - ja i Aleksandar Vučić došli smo zajedno na vlast i zajedno ćemo sa vlasti i otići\nZašto je Veljin politički put ozbiljna opomena Vučiću\nDa li će Velimir Ilić potvrditi tezu da Vučićev rejting može da destabilizuje samo neko iznutra ili se pre radi o njegovom "šumadijskom dilu" sa Nikolićem


USPEŠNA AКCIJA„BICIКLOM КROZ GRAD“\nponedeljak, 22 april 2019 15:08\nApril i maj su meseci u kojima Grad Valjevo u okviru međunarodnog projekta„City Walk“ organizuje javne događaje koji promovišu tzv. urbanu mobilnost građana. U subotu je održana uspešna promotivna akcija „Biciklom kroz grad“, koja je okupila stotinak učesnika različitih uzrasta.Osim članova valjevskih biciklističkih klubovai neformalnih biciklističkih udruženja, u akciju su se uključili rekreativci –ljubitelji vožnje bicikla, čak i čitave porodice sa malom decom. To je pokazatelj da građani podržavaju potrebu za zdravim stilovima života, većim mogućnostima za vožnju bicikla i smanjenjem zagađenja izduvnim gasovima automobila.\nOkupljanje je simbolično organizovano ispred Hrama vaskrsenja Gospodnjeg, odakle se vozilo pešačko-biciklističkom stazom pored stadiona „Кrušika“ do Veterinarske stanice, a zatim preko kružnog toka i pored reke Gradac do kafea „River bar“. Saobraćajna policija je obezbedila polazak sa platoa ispred novog hrama, prolazak kroz kružni tok i vožnju pored reke Gradac. Na cilju je organizovano druženje, uz osveženje i nagradnu igru, u kojoj je najsrećnijim učesnicima podeljeno dvadesetak nagrada: zadnja i prednja svetla, treptači, bljeskalice, flašice sa vodom, biciklističke rukavice i zaštitna kaciga.\nКoordinator projekta „City Walk“ za Grad Valjevo Nenad Branković izjavio je: „Cilj akcije je promocija održive urbane mobilnosti, danas vožnje bicikla i biciklokulture, kao i zdravih stilova života i smanjenja emisije izduvnih gasova.Cilj nam je i da se ljudi koje vole bicikl upoznaju i druže jer su istraživanja koja smo radili u prethodnom periodu pokazala da veliki broj sugrađana koristi bicikl, bilo kao prevozno sredstvo, bilo kao vid rekreacije“.\nNajviše učesnika okupio je Biciklistički klub „Boba Milovanović“, čak 30, sa njima su zajedno bili i članovi kluba „Vila Gala“. Predsednik kluba Zoran Vukosavljević založio se za realizaciju biciklističke staze duplim trakama do Uzun Mirkove, odatle pored zgrade Policijske stanice do keja Кolubare i dalje do parka Pećina. Aleksandar Tomić, u ime neformalnog omladinskog udruženja „Ekipa“, kaže da svako može sebi na zdravstvenom planu pomoći vožnjom bicikla, čime se, između ostalog, može preduprediti i rastuća gojaznost među mladima.\nSledeće subote, 27. aprila,u saradnji sa planinarskim društvima, biće organizovana promotivna akcija pešačenja „Кorakom kroz grad“ od centra za kulturu do parka Pećina, okupljanje je takođe u 11 časova. Centralna manifestacija projekta sanajvećim brojem učesnika biće održana 18. ili 19. maja u centru grada, kada će svoje aktivnosti imati biciklisti, planinari, atletičari, maratonci, predstavnici sportskih klubova i poznati pobornici aktivnog života.


Počeo prvi "Omladinsko patriotski kamp Zlatibor 2018" (VIDEO) - Užice Oglasna Tabla\nPočeo prvi „Omladinsko patriotski kamp Zlatibor 2018“ (VIDEO)\n10 августа, 2018 0291\nU organizaciji ratnih veterana Udruženja učesnika oružanih sukoba na prostoru bivše Jugoslavije a uz podršku i pomoć opštine Čajetina, po uzoru na slične kampove u Ruskoj Federaciji, na Zlatiboru se od 9. do18. avgusta održava prvi „Omladinsko patriotski kamp Zlatibor 2018“, u okviru koga će se deca i mladi upoznati sa srpskom duhovnom, nacionalnom i vojnom istorijom i kulturom, uz priliku da se druže sa srpskim i ruskim vojnim veteranima.\nOsnovni cilj organizovanja ovog kampa je da se kod mladih generacija razvija ljubav prema otadžbini i rodoljublju, kao i prema negovanju kulture i tradicije, da se uspostavi svest o obavezama i radu kao i prijateljskim odnosima i toleranciji među ljudima.\n„Hteli smo deci da predočimo da imaju iskustva u snalaženju u raznim ekstremnim situacijama, kao što su prva pomoć, protivpožarna zaštita, malo borilačkih veština, alpinizam, strojeva obuka kako bi osetili taj vojnički duh. Siguran sam da mnogi od njih imaju želju da danas, sutra obuku uniformu srpske vojske, tako da želimo da im dočaramo kako to zaista izgleda“, izjavio je Željko Vukelić, pred Udruženja učesnika oružanih sukoba na prostoru bivše Jugoslavije.\nInetresovanje mladih je veliko, ali zbog ograničenog broja učesnika ovoga puta na kapu učestvuje 10 devojčica i 34 dečaka iz svih krajeva Srbije, Crne Gore i Bosne i Hercegovine, uzrasta od 12 do 23 godine. Podršku u organizovanju kampa pružila je opština Čajetina, jer ovakvi događaji baštine prave vrednosti.\n„Posebno je zadovoljstvo što se ovakav kamp održava na Zlatiboru , gde su pored učesnika iz Srbije, Bosne i Hercegovine i Crne Gore, prisutni i učesnici iz Ruske Federacije, sa kojom cela Srbija, ali i Opština Čajetina ima dobru saradnju. Mi smo jedina opština u Srbiji koja ima otvorenu Kancelariju za saradnju sa Ruskom Federacijom. Nadam se da će i ovo druženje i ovaj kamp učvrstiti tu saradnju, ali je i proširiti u nekim drugim segmentima“, rekao je zamenik predsednika Opštine Čajetina Arsen Đurić.\n„Mislio sam da bi mi dobro došlo za neke fizičke potrebe u životu. Želim da naučim i pružanje prve pomoći“, jedan je od razloga zbog kojih se za kamp prijavio Arsenije Bajčeić.\n„Naučiću mnoge veštine i snalaženje u prirodi, kao i sportske aktivnosti, ali pre svega patriotizam. Želim da pokažem ljubav prema otadžbini jer to je dužnost svakog Srbina“, očekivanja su Vukašina Mitrovića iz Novog Sada.\nMeđu učesnicima je i Tamara Sibinčić koja j navela svoje razloge učečća na kapu: Želim da naučim neke praktične veštine koje nemamo priliku da naučimo u školama, kao i da se družim sa svojim vršnjacima“.\nDruženje sa članovima Udruženja multiple skleroze Zlatiborskog okruga


rakete - Sputnjik Srbija\n19:01 22 Jul 2019\nRuski višefunkcionalni lovci-bombarderi Su-34 izveli su vojne vežbe raketnog gađanja na poligonu u Kurganskoj oblasti Ruske Federacije, prenosi televizija „Zvezda“.\nTramp: Severna Koreja je ispalila neke male projektile, nisam uznemiren\nAmerički predsednik Donald Tramp izjavio je danas da ne brine zbog nedavnog lansiranja projektila iz Severne Koreje i izrazio uverenje da će lider te zemlje Kim Džong Un ispuniti obećanja koja je dao.\nPomoćnik predsednika za nacionalnu bezbednost Džon Bolton, koji je učinio sve da se uništi Dogovor o raketama srednjeg i kratkog dometa, sada govori o pregovorima o razoružavanju sa Rusijom i Kinom.\nSAD planiraju ove godine da testiraju sve rakete koje su preko 30 godina bile zabranjene Sporazumom o likvidaciji raketa srednjeg i kratkog dometa, prenosi agencija AP, pozivajući se na neimenovane vojne zvaničnike.\nPorošenko: Ukrajini potrebno visokoprecizno raketno oružje\nUkrajini je neophodno visokoprecizno oružje povećanog prečnika delovanja tako da može da odbija ciljeve daleko u neprijateljskoj pozadini, izjavio je predsednik Ukrajine Petro Porošenko.\nGeneralni sekretar NATO-a Jens Stoltenberg izjavio je da će Alijansa odgovoriti na razmeštanje u blizini njenih granica ruskih prenosnih sistema koji su u stanju da lasniraju nuklearne rakete.\nIzraelski napad na Siriju — u predizborne svrhe\nKomentarišući novi masovni raketni napad izraelskih Oružanih snaga na teritoriju Sirije, ruski eksperti konstatuju da Tel Aviv na taj način samo nastavlja svoju politiku usmerenu protiv Teherana i upozoravaju da bi povlačenje američke vojske iz Sirije moglo da podstakne Izrael da nastavi sa takvom politikom.\nSirijska protivvazdušna odbrana odbila je napad Izraela na Damask, a njene PVO snage oborile su nekoliko izraelskih raketa iznad sirijske prestonice, javila je državna agencija SANA.


U utorak masovno pred Toplanom - juGmedia\nU utorak masovno pred Toplanom\nNIŠ – Udruženje predsednika skupština stanara i vlasnika privatnih zgrada u Nišu pozvalo je sve korisnike daljinskog grejanja koji žele da se isključe sa mreže, da zahteve za isključenje predaju „Gradskoj toplani“ u utorak 23. juna u 11 sati.\nPredstavnici Udruženja su na sastanku održanom kasno popodne predsednicima skupština stanara podelili obrasce zahteva koje će Nišlije predati Toplani.\n„Građani će samostalno odlučiti da li će podneti zahtev za isključe sa toplovodne mreže na njih niko neće uticati. Zadatak Udruženja biće da obezbedi pravnu pomoć onima koji žele da se isključejer je očigledno da bez suda to neće biti moguće“, rekao je dr Đokica Jovanović jedan od inicijatora osnivanja Udruženja i potpisivanja peticije za smanjenje cene grejanja.\nSaša Kostić, takođe jedan od pokretača građanske inicijative za smanjenje cene grejanja rekao je da će se članovi Upravnog odbora Udruženja pobrinuti da predaja zahteva Toplani protekne u najboljem redu, a zbog toga što se očekuje veliki broj građana Udruženje će skup prijaviti policiji.\nKostić je istakao da je peticiju za smanjenje cene grejanja potpisalo je preko 400 predsednika skupština stanara, koji predstavljaju više od 20.000 vlasnika stanova.\n„Nezadovoljstvo korisnika daljinskog grejanja je sve veće zbog nerazumevanja gradske vlasti. Na naše konkretne predloge o hitnom smanjenju cene grejanja odgovorili su projektom koji obuhvata period od 20 godina. Zbog čega nisu pisali projekat kada su podizali cenu grejanja?“, zapitao se Kostić.\nČlanovi Udruženja dogovorili su se na današnjem sastanku da ubuduće ne prihvataju bilo kakve sastanke i pregovore o ceni grejanja sa resorno nadležnim većnikom Milošem Banđurom jer je Udruženje nazvao „fantomskim i nelegalnim“.\nPredstavnici Udruženja su Banđurovu najavu da će grad dozvoliti pojedinačna isključenja stanova sa toplovodne mreže uz nadoknadu fiksnih troškova od 8,4 dinara po kvadratu nazvali neozbiljnom, jer iza nje ne stoji ni potpis ni pečat nadležnog organa.\nRačuni za grejanje Nišlija su od prošle jeseni do danas drastično porasli i za pojedine stanove dostižu cifru od 20.000 dinara.\nUdruženje predsednika skupština stanara i vlasnika privatnih zgrada u Nišu je još krajem marta zatražilo da cena grejanja za sve korisnike bude niža za deset odsto u odnosu na onu koja je važila pre umanjenja penzija i zarada u javnom sektoru, ali ovaj zahtev predstavnici grada i „Gradske toplane“ nisu uvažili.\nUdruženje i dalje insistira na smeni kompletnog rukovodstva „Gradske toplan“ i većnika Miloša Banđura.\nStatistika: Povećana kupovna moć ?


Dodeljene zahvalnice za učešće na Međunarodnom sajmu etno hrane i pića - Televizija Leskovac\nU Regionalnoj privrednoj komori u Leskovcu uručene su zahvalnice najistaknutijim proizvođačima tradicionalnih prehrambenih proizvoda koji su na nedavno održanom Međunarodnom sajmu etno hrane i pića u Beogradu, osvojili značajna priznanja.\nNa štandu Regionalne privredne komore Leskovac svoju ponudu prezentovalo je 16 izlagača sa područja Jablaničkog i Pčinjskog okruga. Među 460 učesnika, sa više od tri hiljade različitih tradicionalnih prehrambenih artikala, sa juga Srbije nagrađeno je 14 proizvoda od devet proizvođača. Ovom prilikom istaknuto je da prehrambene proizvode iz našeg regiona karakteriše izuzetan kvalitet, ali da im nedostaje bolji marketing i savremenija ambalaža.\nMeđu nagrađenima su „Black grass“ iz Vlasotinca, Destilerija „Nelvas maks“ i preduzeće „Jugprom“ iz Leskovca, poljoprivredna gazdinstva Milana Petkovića iz Vlasotinca, Stevice Markovića iz Brestovca, Gordane Petrović i Slobodana Nedeljkovića iz Donje Lokošnice, preduzeću „Ana“ iz Bosilegrada i „Bivodi“ iz Bujanovca.\nTags: PRIVREDA, Regionlna privrdna komora Leskovac, zahvalnice\nDečak udaren na Bulevaru oslobođenja


Nikolić: Nećemo biti član EU, ako je uslov da priznamo KiM\nM. D.\t 19. aprila 2016. 09:30\nSrbija hoće da uredi državu na način na koji su uređene države EU, želi da ispuni sve uslove, s tim što Srbija ima jedan uslov za Evropu – da nikada ne traži da priznamo nezavisnost Kosova i Metohije, izjavio je sinoć predsednik Republike Tomislav Nikolić.\n“Nećemo biti član neke unije koja bi nam to tražila, a zahvalan sam svim državama koje nisu priznale nezavisnost Kosova i Metohije, među kojima je i naša draga Grčka”, rekao je Nikolić za krfsku TV.\nOn je na pitanje novinarke da li mu se sviđa ta Evropa čiji Srbija hoće da budete član, uzvratio kontrapitanjem “Da li se vama sviđa Evropa čiji ste član” i napomenuo da bolju Evropu nemamo.\n“A okruženi smo Evropskom unijom, želimo da uredimo državu na način na koji su uređene države EU. Teško da će EU pronaći konsenzus među svim članicama oko našeg ulaska, ali mi pregovaramo”, rekao je predsednik.\nEU sprema oštar odgovor Americi – evo o čemu se radi\nOsvrćući se na velike probleme koje Grčka ima u migrantskoj krizi, Nikolić je rekao da Grci moraju da insistiraju na tom pitanju, deo su EU i podvukao da izbeglice nisu samo grčki problem, koji ne može samo i Turska da rešava.\n“Zato vam ja želim da što pre postignete dogovor sa svima i da se ova agonija zaustavi”, rekao je predsednik Srbije i naveo da je dva puta učestvovao na razgovorima u Briselu na kojima nije bio pozvan predstavnik Grčke i istakao da čak nije dobio odgovor zašto nema njenih predstavnika.\nPrema njegovim rečima, Srbija ne može mnogo toga, kada su ostali zatvorili granice za ekonomske migrante, zatvorila ih je i Srbija, ali podvlači da je ostao neprijatan odnos EU prema Grčkoj.\nOn kaže da Grčka i Srbija nisu uzrok te krize, ali da trpe posledice.\n“Evropa, čiji ste vi član, a mi želimo da budemo, proklamovala je princip da sloboda kretanja, izbor zaposlenja, izbor države u kojoj ćete da živite, a posebno zbrinjavanje ljudi koji zbog različitih vrsta neprijatnosti u svojim zemljama svoju zemlju napuštaju”, rekao je srpski predsednik.\nOn je istakao da je, kada je postalo jasno da se u Evropi javlja sebičnost i da su mnogi političari koji su poštovali evropska pravila ugroženi padom popularnosti, Evropa odlučila da drugačije rešava izbeglički problem.\nGovoreći o poseti Krfu, predsednik je rekao da je ta poseta obeležavanje jednog jubileja u istoriji srpskog naroda, koji nikada ne može da bude zaobiđen i zaboravljen.\n“To je 100 godina od iskrcavanja srpske vojske na Krfu i teško ćete u Srbiji naći građanina koji svoj život na zemlji ne duguje tome što je neki njegov predak spasao svoj život tako što se iskrcao na Krf, nahranio, izlečio, opremio i uz teške borbe ponovo vratio u Srbiju”, naglasio je Nikolić.\nRekao je i da je to njegov treći dolazak na Krf i istakao da će dolaziti dok god bude mogao, bez obzira na to da li je na funkciji ili ne.\n“Mislim da svako, ko barem u pričama svojih predaka, ima nekog pretka koji je, ili ovde izgubio život, ili se odavde vratio u Srbiju, da duguje Srbiji i svojim precima da bar jednom u životu bude na Krfu i dolazak na Krf je još jedna prilika da zahvalimo Grcima za sve što su učinili za nas”, rekao je Nikolić.\nSrpski predsednik kaže da treba i Srbi i Grci da se podsete na prijateljstvo stvoreno u krvi, a koje “više nikada ne mora da bude obnovljeno u krvi” i koje mora da traje večito.\n“Ovde su ponosno učestvovale druge zemlje saveznice u Velikom ratu, ponosan sam što smo deo te divne istorije, probijanja Solunskog fronta i rešavanja sudbine Prvog svetskog rata koja je počela odavde”, zaključio je predsednik Srbije.\nRijunosuke Akutagava, japanski književnik\t(1892-1927)


Tek je počelo: Slede nam četiri vezana "ledena" dana, temperatura ide do -15\nTek je počelo: Slede nam četiri vezana „ledena“ dana, temperatura ide do -15\nA. J. 10. januara 2022. 15:16\nPrestanak snežnih padavina očekuje se sutra krajem dana, kaže meteorolog Slobodan Sovilj i dodaje da se sredinom nedelje očekuju umereni i jaki jutarnji mrazevi.\nSovilj je upozorio da se od srede do petka očekuje izuzetno niske temperature koje će ići od – 15 do – 8 stepeni.\nKada je reč o dnevnoj temperaturi do četvrtka, Sovilj kaže da će u većem delu zemlje biti ispod nule pa ćemo imati četiri „ledena“ dana u nizu.\n„Očekujemo zadržavanje snega na tlu bar 7-10 dana u zavisnosti od regiona, a maksimalne temperature za dane vikenda i početkom naredne nedelje biće između nula i pet stepeni, a zatim se očekuje njihov lagani porast“, kazao je Sovilj.\nOn je za TV Tanjug rekao da će večeras u Beogradu biti moguća kratkotrajna kiša uz stvaranje poledice, a tokom noći se očekuje nastavak snežnih padavina.\nNaveo je i da je trenutna visina snežnog pokrivača na širem području grada oko pet centimetara, a da je na području Kosmaja izmereno i do 15 centimetara snega.\n„S obzirom na to da će snežnih padavina biti i danas i sutra na području Beograda, očekujemo da će pasti dodatnih pet do 15 centimetara na području grada“, rekao je Sovilj.\nPodsetio je da je na snazi upozorenje Republičkog hidrometeorološkog zavoda za zapadnu, centralnu i jugozapadnu Srbiju zbog snega.\n„U tim delovima je izdat narandžasti meteoalarm koji podrazumeva i više od 15 centimetara snega za 12 časova, tako da će ukupna visina snega na tom području dostići i do 30 centimetara u nižim predelima“, rekao je Sovilj.\nUpitan ima li šanse da se do kraja meseca vrate prolećne temperature, Sovilj kaže da je to moguće, jer je za naše podneblje karakteristična smena toplih i hladnih perioda, te da se porast temperature očekuje oko 20. januara.\n„Trenutna procena RHMZ je da bi srednja januarska temperatura bila od 0 do 4 stepena, uz pojavu 5-10 ledenih dana u nižim predelima“, kazao je Sovilj.


Revolucija u skeniranju dokumenata. Serija KODAK i5000 pruža jednostavnu, genijalnu i dosad neviđenu prednost za vaše poslovanje. Velik kapacitet memorije i poboljšana obrada dokumenata svih vrsta omogućava brzo skeniranje, izvlači podatke i uredno složi originala.\nSa većom preciznošću skeniranja dokumenata informacije stižu brže do vaših zaposlenika što im omogućava brže donošenje odluka, provođenje dohvaćanih podataka i na kraju, opće bolju uslugu korisnicima. i5600 skener je dizajniran u skladu za veće količine besprekidnog automatskog dohvatanja, skeniranja i obrađivanja dokumenata i ima kapacitet 170 listova.\nBrzina skeniranja: 170 listova u minuti


Bez obzira na vlasničku strukturu, banke su spremne za digitalno bankarstvo u onoj meri u kojoj imaju stručan i profesionalan menadžment tim, sposoban da razvije i sprovodi dugoročnu strategiju razvoja u kojoj je digitalno bankarstvo ključni prioritet.\nDigitalizacija će ubrzati proces konsolidacije bankarskog tržišta u Srbiji, koje je značajno koncentrisano i u pogledu tržišnog učešća i u pogledu finansijskog rezultata koje banke ostvaruju, izjavila je u intervjuu za naš portal Lana Vuković, finansijski direktor za Srbiju i Hrvatsku “DXC Technology” i član Udruženja finansijskih direktora Srbije.\nKoji su trendovi u okviru digitalne transformacije najviše uticali na finansije, odnosno, na promenu njihove uloge?\nUvođenjem digitalnog operativnog modela, evidentiranje finansijskih parametara i izveštavanje o profitabilnosti, nije više glavni fokus finansijske funkcije. Fokus se prebacio na podršku rastu poslovanja (brzom obradom podataka i poslovnom analitikom) i povećanje efikasnosti (automatizacija procesa). Uloga finansijskog direktora postaje kompleksnija i zahtevnija nego ikada ranije: povećava se nivo odgovornosti, zahtevi za izveštavanjem su intenzivniji, uz veću granulaciju izveštaja, upravljanje rizicima je kompleksnije, regulatorni okvir je zahtevniji, a u isto vreme postoji pritisak da se optimizuju resursi. Dakle, funkcija finansija se fundamentalno menja, a samim tim i kompetencije potrebne za rad u finansijama.\nInformacione tehnologije, koje su se do pre samo par godina koristile kao podrška osnovnoj privrednoj delatnosti kompanije i koje su bile posmatrane kao troškovni centar koga treba optimizirati u smislu visine ulaganja, dobijaju ulogu strateškog odeljenja za razvoj, zahtevajući investicije za izgradnju agilne i efikasne platforme za uvođenje inovacija. Softverska rešenja sa potpunom integracijom svih podataka, koji su dostupni u sadašnjem trenutku, automatizacija procesa kontrole podataka, automatizovana rešenja za bolje odlučivanje i donošenje odluka, oslobađaju finansijsku funkciju od mnogih tradicionalnih manuelnih i vremenski zahtevnih poslova. Na taj način se obezbeđuje vreme za kvalitativno upravljanje finansijama, kreiranje nove vrednosti, kreiranje strategije za budućnost i usmeravanje kadrova ka sticanju veština potrebnih za buduće digitalne izazove.\nU kojoj meri su domaće banke spremne za digitalno bankarstvo?\nDigitalizacija će ubrzati proces konsolidacije bankarskog tržišta u Srbiji, koje je značajno koncentrisano i u pogledu tržišnog učešća i u pogledu finansijskog rezultata koje banke ostvaruju. Dve najznačajnije domaće privatne banke čine nešto više od 12 odsto ukupnog tržišta (nakon preuzimanja “Alfa banke” od strane “AIK banke” i “Pireus banke” od strane “Direktne banke”). Državne banke imaju oko 17 odsto tržišnog učešća (od toga “Komercijalna banka”, koja je 40 odsto u državnom vlasništvu 12 odsto i “Poštanska štedionica”, koja je 70 odsto u državnom vlasništvu 4 odsto. Ukoliko dođe do prodaje kontrolnog državnog paketa “Komercijalne banke” stranom vlasniku, strane banke će još više osnažiti svoj uticaj u bankarskom sektoru u Srbiji. To otvara pitanje na koji način će se finansirati veliki infrastrukturni projekti, koji nisu strateški ciljevi stranih banaka.\nTreba napomenuti i da je Svetska banka odobrila 40 miliona EUR za projekat jačanja finansijskih institucija u državnom vlasništvu (SOFI Strengthening Project) namenjenih, pre svega, “Poštanskoj štedionici”.\nDa bi odgovorile na izazove poboljšanja profitabilnosti, uz smanjenje kamatnih stopa i marži, banke moraju da prilagode poslovne modele savremenim trendovima i to, pre svega, uvođenjem mobilnog bankarstava i online servisa, i poveravanjem nebankarskih usluga eksternim partnerima (npr. IT outsourcing).\nDigitalno bankarstvo transfromiše u celini model poslovanja, i sredstva, koja su se trandicionalno ulagala u opremanje i širenje mreža filijala i ljudskih resursa, preusmeravaju se u digitalno umrežavanje, čime se postiže veća dostupnost potencijalnim klijentima i veća konkurentnost na tržištu.\nBez obzira na vlasničku strukturu, banke su spremne za digitalno bankarstvo u onoj meri u kojoj imaju stručan i profesionalan menadžment tim, koji ima sposobnost i nameru da razvije i sprovodi dugoročnu strategiju razvoja u kojoj je digitalno bankarstvo ključni prioritet.\nU SAD se sve više ulaže u „fintech“ kompanije i očekuje se da one za nekoliko godina preuzmu petinu prometa od banaka. Koliko su takve kompanije stvarna konkurencija bankama?\nU Srbiji, gotovo isključivi izvor eksternog finansiranja privrede su banke. Za uvođenje nebankarskih finansijskih institucija (mikrofinansijske institucije, kreditne unije, fondovi preduzetničkog kapitala...) u finansijski sistem neophodno je doneti adekvatan zakonski okvir što je u nadležnosti Narodne banke Srbije i Ministarstva finansija.\nBanke kao stabilne institucije sa snažnom infrastrukturom, bezbednosnim sistemima, sofisticiranim metodama upravljanja rizicima, malo je verovatno da mogu da budu ugrožene od strane “fintech” kompanija, iako neke ankete govore suprotno.Verovatnije je partnerstvo banaka i “fintech” kompanija, koje će bankama ponuditi inovacije i brzinu u prilagođavanju zahtevima korisnika, oslanjajući se na stabilan finansijski sistem banke. Svakako, ono što nedostaje finasijskom sistemu Srbije, jesu alternativni, nebankarski, izvori finansiranja privrede, i u tome Srbija veoma zaostaje u odnosu na zemlje u regionu. Značaj ovih izvora finansiranja je u tome što su prilagođeni potrebama mikro, malih i srednjih preduzeća, koja u Srbiji čine 99 odsto kompanija, a dobrinose BDP-u sa svega 32 odsto (u EU prosek je 58 odsto). Za rast i razvoj start-up kompanija i mikro preduzeća, koja imaju razvojni potencijal, a nisu u mogućnosti da ponude adekvatan kolateral bankama za dobijanje klasičnih kredita, potrebno je obezbediti fleksibilnije vidove finansiranja koji su, pre svega, fokusirani na specifičnosti potreba finasiranja i poslovanja MMSP. Time bi finansijski sistem bio obogaćen u delu koji sada gotovo da ne postoji.\nŠta sve podrazumeva transformacija poslovanja prelaskom na Cloud okruženje?\nPrelazak na cloud okruženje je kompleksan proces, koji uključuje dizajniranje optimalne hibridne infrastrukture, koja uključuje migraciju servera, aplikacija i podataka sa tradicionalnog na cloud okruženje. Neretko, kompanije, ne razumeju u potpunosti ovaj kompleksan proces, i to je razlog da odlažu migraciju poslovanja na colud rešenja, predugo razmišljajući šta da migriraju, gde da migriraju, i kako to da sprovedu bez izazivanja prekida u postojećoj organizaciji poslovanja.\nZbog toga je za migraciju podataka i infrastrukture potrebno odabrati pouzdanog partnera, koji ima proverenu metodologiju i kvalitetne materijalne i ljudske resurse, koristi automatizovane procese za migraciju, i koji je u mogućosti da vam sugeriše najoptimalniji mix cloud i tradicionalne infrastrukture za vaš poslovni model , kao i da osigura minimalni prekid u radu u periodu transformacije, obezbeđujući maksimalnu bezbednost podataka.\nProces prelaska na cloud okruženje mogao bi da se pojasni kroz nekoliko faza:\nPrikupljanje podataka i analiziranje postojece IT infrastrukture i aplikacija koje se koritste – Analiziraju se serveri, data centri (storage), sigurnosne procedure, mrežna rešenja, zatim analizira se postojeća IT arhitektura i međuzavisnost aplikacija koje se koriste. Ova analiza obuhvata tehničku i poslovnu analizu, kako bi se identifikovalo i predložilo najbolje rešenje. Zatim se pristupa prikupljanju, validaciji i uvozu postojećih podataka, koji se nalaze na postojećoj infrastrukturi. Neophodno je obezbedti tačnost, kompletnost i pouzdan izvor podataka (ovo se radi putem automatizovanih alatki za prikupljanje podataka koje su brži i pouzdaniji način od manuelnih procedura)\nProcena i planiranje Na osnovu tehničkih karakteristika podataka, koje treba migrirati, donosi se odluka o najboljem rešenju. Ova odluka se donosi unosom informacija prikupljenih u prvoj fazi u specijalizovane alatke koje ponude moguća rešenja (automated decisions). Grupišu se podaci prema karakteristikama i u zavisnosti od njihove korelacije, određuje se obim, šta može da se virtuelizuje, i koje su najbolje alatke za izabrani metod migracije.\nKao rezultat ove dve faze dobija se:\nMaster device list (Lista svih infrastrukturnh elemenata sistema koji se migrira)\nApplication dependecy mapping (mapiranje aplikacija koje se koriste, prema kriterijumu međusobne korelacije)\nNa osnovu toga se priprema Inicijalni Plan projekta migracije : pravljenje kratkoročne i dugoročne strategije transformacije , šta može biti migrirano odmah, a gde je potrebna modernizacija i transformacija, ovaj inicijalni plan je osnova za dizajniranje virtuelnog modela.\nDizajn virtuelnog modela predstavlja pisani dokument, koji sadrži kompletan plan migracije sa instrukcijama za implementaciju svake faze u procesu transformacije i migracije, koji sadrži precizne vremenske i finansijske elemente. Sadrži detalje o operativnim sistemima, vrsti aplikacija, koje su predmet migracije, targetiranu infrastrukturu, izabrani metod i alatke za migraciju. Sadrži i plan upravljanja u procesu implementacije i praćenje ostvarenja preko posebno kreirane alatke, kao i proces internih organizacionih promena radi uspostavljanja procesa rada u novom modelu.\nFaza implementacije predstavlja sprovođenje usvojenog modela, Najbolja praksa je da se najpre migriraju okruženja koja nisu kritična za obavljanje delatnosti (razvojna i test okruženja), kako bi se na postupniji i bezbolniji način ušlo u finalnu fazu. Kritične i kompleksne aplikacije zahtevaju najveću pažnju, i potrebno je osigurati da su specijalni zahtevi ispunjeni u celini i prema odgovarajućem protokolu. Ova faza traje sve dok se ne potvrdi puna funkcionalnost novog modela.\nZa nove korisnike, najveca prednost Cloud okruzenja je kvalietnija usluga uz niže troskove i fleksibilna rešenja, predvidivost i bolja kontrola troškova, smanjenje nivoa administrativne i logističke “in house” podrške. Prednosti su i kombinovanje aplikacija i plaćanje samo onoga što se koristi, trenutni početak rada u sistemu, testiranje aplikacija, mogućnost korišćenja i integracije Office-a 365 sa svim aplikacijama. Korisnici Cloud rešenja lako prelaze na novija rešenja, jer nema investicionih troškova, lako i brzo arhiviraju i bekapuju podatke, a isti su i maksimalno bezbedni.\nKoji su mehanizmi da se preduzećima osigura bezbednost, odnosno, zaštita podataka u tom procesu?\nPostoji nekoliko segmenata kada govorimo o mogućim pretnjama za bezbednost i sigurnost podataka, generalno, ne samo u virtuelnom okruženju. Podaci su vrednost kompanije koju je potrebno zaštititi od krađe, neovlašćenog pristupa, zloupotrebe, fizičkog gubitka usled neadekvatnog čuvanja, ili nesrečnog slučaja (požar) tehničke neispravnosti opreme, kompjuterskih virusa. Tako i mere kontrole i zaštite podataka podeljene su na tehničke, organizaciono proceduralne, fizičke, logičke, ljudske i upravljačke.\nModel zaštite podataka ima tri segmenta koja moraju da funkcionišu u celini:\n· Poverljivost integritet i dostupnost\n· Sigurno procesiranje, skladištenje i prenos podataka\n· Postojanje bezbednosnih politika, adekvatne tehničke opremljenosti za zaštitu i obuka i podizanje svesti kod zaposlenih o značaju bezbednosti podataka.\nBezbednost podataka se obezbeđuje uspostavljanjem odgovarajućeg Sistema za upravljanje zaštitom podataka (ISMS Information security Management System). Uspostavljanju sistema prethodi procena rizika gde se identifikuje predmet zaštite, kao i procena mogućih pretnji i slabih tačaka. Zatim se odrede zahtevi bezbednosti u odnosu na poslovne zahteve i pravni okvir. Dobar ISMS otkriva pretnje po sistem delujući preventivno i i umanjuje mogućnosti neovlaščenog upada u informacioni sistem, ima mogućnost korekcije eventualne štete nastale upadom i garantuje potpuni oporavak podataka.\nZaštita podataka je proces i uključuje sve zaposlene i saradnike i nakon inicijalnog uspostavljanja sistema zaštite, predmet je redovnih revizija i poboljšanja. Međunarodni standard za bezbednost podataka ISO27001 tj. posedovanje ovog sertifikata daje veliku sigurnost da je kompanija uvela maksimalne mere bezbednosti podataka i o ovome treba voditi računa kod izbora dobavljača.\nProcenjuje se da će do 2019. godine 70 odsto preduzeća implementirati multi-cloud strategiju. Koliko je to realno?\nOve procene su rezultat istraživanja tržišta gde je cloud već preležao “dečje bolesti” i gde su korisnici uvideli u kom pravcu ova usluga može da se poboljša. Multi-cloud strategija daje novi kvalitet tehnologiji “oblaka”, jer omogućava bolji uvid u podatke, bolje upravljanje podacima, i jednostavnu i dvosmernu migraciju između dva “oblaka” ili između lokalne infrastrukture i “oblaka”. Multi-cloud strategija ukida zavisnost od jednog dobavljača, tako da sve ovo govori u prilog tome da će kompanije, posebno one sa velikim zahtevima i globalnim poslovanjem, davati prednost multi-cloud strategiji. Taj trend je doveo do stvaranja alijansi najvećih dobavljača usluge skladištenja podataka u “oblaku” kako bi se zadovoljili zahtevi korisnika.\nDa li će preduzeća u budućnosti moći da opstanu ukoliko ne ulažu u digitalizaciju?\nDigitalizacija predstavlja ključni prioritet EU, ulaganje u digitalnu infrastrukturu, umrežavanje i sticanje digitalnih veština predstavljeno je u EU parlamentu kao preduslov za razvoj i konkurentnost EU privrede. Predlaže se dupliranje budžeta za ove namene od 35 biliona EUR (2014-2020) na 70 biliona EUR (2021- 2027).\nPodsetimo se poučne hrišćanske priče o Deset devojaka, digitalizacija je neminovnost i nemojte dozvoliti da budete zatečeni nespremni.\nKoji su najveći izazovi sa kojima se domaća preduzeća suočavaju u procesu digitalne transformacije?\nU zavisnosti od veličine i prirode delatnosti, zavisi i optimalni model digitalizacije. Domaća preduzeća moraju da budu dobro informisana i da prate najnovije trendove u oblasti IKT, kako bi prepoznala šta je primenljivo na njihovo poslovanje. Investicije u digitalizaciju su kapitalne i dugoročno su isplative ako u trenutku ulaganja implementirate najnovija rešenja. Digitalizacija nije trošak već ulaganje u budućnost. Digitalizacija dovodi i do jačanja pozicije IT menadžera u kompanijama, koji u partnerstvu sa finasijskim direktorom pronalazi optimalna rešenja za digitalnu transformaciju poslovanja. Svi zaposleni moraju da razvijaju digitalne veštine, poseban set veština, koje podrazumevaju mogućnost integracije, analize i upravljanja podacima i procesima u savremenim IT aplikacijama.\nAnalize pokazuju da će u narednih 25 godina gotovo polovina postojećih zanimanja nestati. Koliko je opravdan strah zaposlenih da će ih zameniti roboti i kako je moguće prevazići taj problem?\nNije prvi put da tehnologija menja kurs ekonomije i tržišta rada. Automatizacija procesa rada koju donosi 4.0 revolucija ima ogroman potencijal, različite studije koje su obrađivale ovu temu pokazuju da oko 50 odsto trenutnih radnih aktivnosti može da se automatizuje odmah. Međutim, treba imati u vidu nekoliko aspekata:\nPrvo, tehnologija se razvija brže od sposobnosti ljudske adaptacije na promene, zatim, promene će imati različit intenzitet u zavisnosti od razvijenosti privrede, i na kraju, ali najznačajnije, desiće se smena generacija na tržištu rada. Decu baby boomera, konformističku generaciju X, zameniće generacija Y , najobrazovanija generacija u istoriji, milenijalci, koji se odlično snalaze u digitalnoj eri i koji će 2025. godine činiti 75 odsto radne snage. To je generacija koja ima veliku mogućnost adaptacije i koja je tehnološki napredna.\nTakođe, robotika će omogućiti više slobodnog vremena koje može da se koristi i za sticanje novih, ne samo digitalnih veština. Poslovi, koje roboti ne mogu da obavljaju, gde je potrebna empatija, i složenija međuljudska interakcija kao što je npr. lekar, učitelj, sveštenik, nisu na udaru 4.0 revolucije.\nU toku ove godine će nastati 70.000 novih zanimanja


SAD povećava budžet za propagandu protiv Rusije - Sputnjik Srbija\n00:46 11 April 2021\n10:00 04.11.2015 Preuzmite kraći link\nOn je rekao da će Vašington povećati rashode kada je reč o „kontrapropagandnim aktivnostima“, kao i da je odluku lično doneo američki predsednik Barak Obama.\nAmerika pokrenula globalni rat za resurse\nPrema rečima Zifa, ove godine su američke vlasti za podršku građanskog društva i nezavisnost medija od Jugoistočne Evrope obezbedila 66 miliona evra, od čega je 16 miliona izdvojeno isključivo na medije.\n„Naredne godine Vašington će povećati rashode na preko 26 odsto i budžet će iznositi 83 miliona dolara“, rekao je Zif i dodao da će pored Rusije deo sredstava otići i na finansiranje medija na zapadnom Balkanu.\nPored toga, Vašington namerava da produži sankcije Rusiji ukoliko Minski sporazum ne bude u potpunosti implementiran, s obzirom da, kako je rekao, te mere imaju pozitivan efekat.\nIstovremeno, iz ruskog Ministarstva inostranih poslova su više puta saopštili da su svetski mediji započeli snažnu kampanju protiv Rusije i to nakon početka vojne operacije ruskih snaga u Siriji.\nNapad na Raša tudej\nNedavno je u američkim medijima osvanula vest o tome da SAD planira da konfiskuje imovinu „Raša tudej“ i to na osnovu odluke Međunarodnog suda prave u Hagu kao i Evropskog suda za ljudska prava, koji su obavezali Rusiju da isplati bivšim akcionarima „Jukosa“ 52 milijarde dolara.\n„Najvažniji element Putinove propagandne mašinerije“ – tako je član saveta direktora „Mekejn“ instituta Dejvid Krejmer okarakterisao rusku televiziju koja okuplja auditoriju od preko 700 miliona ljudi u 100 zemalja širom sveta. On je u svojoj izjavi u medijima pozvao da se konfiskuje studijski komplet RT u Vašingtonu kao i njen lanac u ostatku SAD i Evropi.\nGlavna urednica RT Margarita Simonjan je reagujući na izjave Kremjera ocenila da iako vlasti SAD pokušavaju na sve načine da uguše kanal „Raša tudej“, oni za tako nešto nemaju nikakve pravne osnove.\nSimonjan je objasnila da je nemoguće konfiskovati zgradu ambasade i konzulata u Vašingtonu, jer su pod diplomatskim imunitetom, samim tim studio RT predstavlja dobru metu. „Svota od 52 milijarde dolara je dosta velika suma čak i za Rusiju, posebno u uslovima ekonomske krize, pada cene nafte i sankcija koje su uvedene protiv Moskve“, rekla je ona.\nantiruska propaganda, informacioni rat, budžet


RUGIPP-razvoj infrastrukture geoprostornih podataka – Novosti Plus\neUPRAVA Poslednje vijesti Republika Srpska\n28 Maja, 2019 28 Maja, 2019 Dragana Morača\t0 Comments\nRepublička uprava za geodetske i imovinsko-pravne poslove /RUGIPP/ intenzivno radi na razvoju infrastrukture geoprostornih podataka Republike Srpske s ciljem osiguravanja njihove brže i efikasnije razmjene, kao i smanjenja troškova za ove namjene. “Cilj je i da se povežu sve institucije koje raspolažu geoprostornim podacima, a da se na `Geoportalu Srpske` nađu svi podaci od interesa za građane, pravna lica i republičke javne institucije”, saopšteno je iz ove uprave, koja je danas u Banjaluci organizovala radionicu o temi “Razvoj i perspektive infrastrukture geoprostornih podataka i jačanje svijesti o zahtjevima Inspajer direktive”.\nPomoćnik direktora RUGIPP-a za informacione tehnologije katastra nepokretnosti Stanko Svitlica rekao je da je razvoj infrastrukture geoprostornih podataka jedan od prioriteta ove uprave, te da su u 2019. za te aktivnosti planirana značajna sredstva.\n“Intenzivirali smo i saradnju sa drugim institucijama i vjerujemo da ćemo u narednom periodu uspješno raditi na razvoju infrastrukture geoprostornih podataka”, naveo je Svitlica.\nInfrastrukturu geoprostornih podataka, kao i sam “Geoportal”, RUGIPP razvija u skladu sa Inspajer direktivom EU, čime će biti ispunjen jedan od uslova Sporazuma o stabilizaciji i pridruživanju.\nNa radionici, organizovanoj u okviru “Impuls” projekta koji realizuje RUGIPP, zahvaljujući donatorskim sredstvima Švedske, predstavljene su aktivnosti ove uprave na harmonizaciji prostornih podataka. Prezentovana je i praksa Republičkog zavoda za zaštitu kulturno-istorijskog i prirodnog nasljeđa, te javnih preduzeća “Vode Srpske”, “Šume Srpske” i “Putevi Republike Srpske” u upotrebi geoprostornih podataka.\nEksperti iz Švedske i Hrvatske Anders Rajden i Tomislav Ciceli govorili su na radionici o iskustvima u razvoju infrastrukture geoprostornih podataka.\n← U ČETVRTAK POČINJE FESTIVAL “VINOSAUR”\nOdbrojavanje za koncert godine sa Čolićem →


Adidas Yeezy 700 v3 “Azael” izlaze sutra - Muški magazin - trendovi, fitness, lifestyle, saveti, devojke... `\nPošto se prva decenija, drugog milenijuma približava kraju, Adidas je odlučio da svojim fanovima pripremi specijalno iznenađenje u vidu Yeezy 700 v3 „Azael“ patika. Ove patike poseudju prepoznatljivi i robusni Yeezy dizajn, ali ovoga puta dolaze sa „oklopom“ koji je napravljen od gumiranih mateirjala i koji izgleda kao skelet koji oblaže patiku.\nTo čini da ove patike imaju upečatljiv i unikatan izgled koji privlači pažnju i koji lako čini da ove patike postaju glavni detalj vašeg stajlinga. Međutim, ovaj gumirani skelet nije samo dizajnerski plus, već daje i čvrstinu i jačinu ovim patikama, koje sada bolje pridržavaju stopalo i omogućavaju udobnije hodanje.\nOve patike bi trebalo da se od sutra nađu u svetskim radnjama, a nadamo se da će se i kod nas brzo pojaviti. Cena jednog para biće 200 dolara, što znači da morate dobro pripremiti vaš novčanik ako želite da se častite ovim novim Yeezy modelom.\nPROČITAJTE SLEDEĆI TEKST: Najskuplja tetovaža na svetu


Višak uranijuma, iranski adut na pregovorima | Iranski nuklearni program Vijesti | Al Jazeera\nLarijani: Sada imamo neki višak, znate, neku količinu koja nam ne treba i u vezi s tim možemo imati neke diskusije (EPA)\nIran posjeduje više obogaćenog uranijuma nego što mu je potrebno i tu činjenicu planira iskoristiti kao adut u pregovorima na nuklearnim razgovorima u Ženevi naredne sedmice, izjavio je predsjednik iranskog Parlamenta Ali Larijani u intervjuu za AP.\nOn je kazao da će se o višku uranijuma raspravljati sa silama Zapada u kontekstu mogućeg obustavljanja obogaćivanja uranijuma na 20 posto, što je ključni ustupak koji je tražen tokom pregovora.\n„Kroz proces pregovora stvari se mogu kazati i onda se o njima može raspravljati“, rekao je Larijani na marginama susreta organizacije parlamenata država svijeta.\nDvadesetpostotno obogaćeni uranijum je bliži stepenu obogaćenja potrebnom za proizvodnju oružja od onog koji je potreban za nuklearne reaktore koji proizvode energiju, no Larijani kaže kako je visoki stepen obogaćivanja potreban samo zbog energije, istraživanja i izotopa potrebnih za liječenje, a ne za nuklearno oružje.\nIstakao je kako je Iran sam obogaćivao uranijum, jer mu ga Međunarodna agencija za atomsku energiju (IAEA) UN-a nije htjela dobaviti.\n„Međutim, sada imamo neki višak, znate, neku količinu koja nam ne treba. U vezi s tim možemo imati neke diskusije“, kazao je, misleći na razgovore sa zapadnim silama naredne sedmice.\nNakon objave intervjua Odjel za odnose s javnošću iranskog Parlamenta negirao je dio Larijanijevih izjava o višku uranijuma.\nU saopćenju koje je prenijela državna novinska agencija ICANA, iz Parlamenta je navedeno kako je tvrdnja da Iran ima više uranijuma nego što mu treba „u suprotnosti sa realnim stanjem i nema osnovu u istini“.\nIran planira pregovarati o svom nuklearnom programu naredne sedmice sa Sjedinjenim Američkim Državama, Rusijom, Kinom, Velikom Britanijom, Francuskom i Njemačkom.\nOvo bi trebali biti prvi razgovori Teherana i Šestorke od izbora u junu, kada je za predsjednika Irana izabran Hassan Rouhani, koji zagovara brzo rješenje spora koji se odugovlači osam godina.\nNa ovogodišnjem susretu u Almatiju Šestorka je predložila da Iran prekine sa obogaćivanjem uranijuma na nivo od 20 stepeni, za koji navodi da mu je potreban za medicinski reaktor, te da obustavi obogaćivanje u podzemnom pogonu u Fordu.\nOni bi, zauzvrat, ublažili neke sankcije na trgovinu zlatom i petrohemijom.\nIranski ministar vanjskih poslova Javad Zarif u nedjelju je, međutim, kazao kako su te ponude sada „historija“ i da grupa „treba doći za pregovarački stol sa novim pristupom“.\nAli Khamenei: Nešto nije bilo kako treba\nIranski vrhovni vođa podržava diplomatsku inicijativu predsjednika Rouhanija, ali tvrdi da Vlada SAD-a nije pouzdana.


Slaviša Ristić: Vučiću, a šta ćemo sa 200.000 raseljenih i ubistvom Olivera? | Društvo i ekonomija | Direktno\n06. 09. 2020. 14:59 4\nSlaviša Ristić: Vučiću, a šta ćemo sa 200.000 raseljenih i ubistvom Olivera?\nPotpisani dokument u Vašingtonu Aleksandra Vučića više obavezuje da se bavi zaštitom i promocijom homoseksualaca u 69 svetskih zemalja, nego što će tim dokumentom doneti bilo kakav boljitak Srbima na Kosovu i Metohiji. Taj dokument bukvalno predstavlja sprdnju nad sudbinom južne pokrajine - rekao je za Direktno.rs Slaviša Ristić, bivši poslanik i predsednik Narodnog otadžbinskog pokreta Srba sa Kosova i Metohije.\nKakva su očekivanja Srba na Kosovu od realizacije obaveza potpisanih u Beloj kući?\n- Nažalost, nije prvi put da Aleksandar Vučić donosi odluke bez ikakve kontrole i znanja institucija države Srbije. Potpisivanjem tog dokumenta se položaj Srba na Kosovu i Metohiji apsolutno neće promeniti nabolje. Mnogo veću korist će imati homoseksualci u 69 zemalja, o čijoj zaštiti će se sada baviti i predsednik Srbije. Taj dokument bukvalno predstavlja sprdnju nad sudbinom južne pokrajine. Srbi na Kosovu će pretrpeti\nneizmernu štetu jer je taj dokument prst u oko saveznicima, pre svega Rusiji i Kini, koji su bili najveća brana za priznavanje tzv. nezavisnosti Kosova. Osim toga, Vučić je kršeći Rezoluciju SB 478 prihvatio da ambasadu Srbije premesti iz Tel Aviva u Jerusalim, i time se direktno sukobio sa zemljama članicama Arapske lige. Posledice takve nerazumne odluke biće da većina arapskih zemalja prizna nezavisnost Kosova.\nKako komentarišete odluku da se hidrosistem Gazivode prepusti na odlučivanje Americi?\n- Vučić je čitavu imovinu posredno prepustio Amerikancima. Bez obzira što je samo trećina jezera na teritoriji centralne Srbije, podsetiću da se u koritu jezera Gazivode nalaze potpoljene sve same srpske kuće i imanja i Vučić sada sve to poklanja kao da je to njegova privatna imovina.\nŠta je trebalo da se nađe u dokumentu za čije sprovođenje navodno garantuje predsednik Amerike?\n- Nedostaju dve ključne stvari: stvaranje uslova za povratak 200.000 raseljenih, i zajednički rad Beograda i Prištine na otkrivanju nalogodavaca, organizatora i izvršioca političkih ubistava Olivera Ivanovića i Dimitrija Janićijevića. To je trebalo da bude prioritet delegacije Srbije, jer ovo očigledno nije samo sporazum o normalizaciji ekonomskih odnosa pošto u sebi sadrži i nekoliko političkih stavki, čime se ispunjavaju američki interesi a na štetu Srbije. Ako neko iskreno radi na otkrivanju ubica Ivanovića i Janićijevića, treba da iskoristi svaku priliku da se izvrši pritisak na sve istražne organe kako bi se ti zločini razrešili. Nas veoma zabrinjava što to ne interesuje ni zvanični Beograd, a ni vlasti u Prištini.\nDa li verujete u povratak Srba na Kosovo i Metohiju?\n- Proteranim Srbima sa Kosova nije omogućen bezbedan povratak. Na tome se u proteklih 20 i više godina nije radilo. To nije bila tema ni Beogradu, ni Prištini, a nažalost ni međunarodnoj zajednici. U ovom trenutku je registrovano oko 19.000 uzurpiranih srpskih kuća, stanova i imanja od strane Albanaca, a ko zna koliko još ima prazne srpske imovine koja je u međuvremenu opljačkana i zapaljena. Želja svakog Srbina je da se vrati na Kosovo, u svoj zavičaj, na svoje imanje, da čuva naše najveće svetinje kao što su Visoki Dečani, Patrijaršija, Ljeviška, Gračanica... Predsednik Srbije je morao u svakom razgovoru o Kosovu, počevši još od Brisela, da insistira na bezbednom povratku i opstanku ljudi u svoje domove. To je naš primarni problem i rešenje tog problema je trebalo da bude uslov svih uslova za bilo kakve razgovore o Kosovu i Metohiji. Ovako, predsednik Srbije kao svoj adut ističe to što u Kačaniku i Glogovcu više nema Srba.\nDa li se Srbi na Kosovu sada, posle skupa u Vašingtonu, osećaju sigurnije ili su zabrinutiji za svoju budućnost?\n- Nažalost, još više su, s pravom, uplašeniji za svoj opstanak na Kosovu, iako predstavnici Srpske liste slave ono što je Vučić potpisao u Beloj kući. Bojimo se da će se nakon isteka političkog moratorijuma od godinu, dana pred Srbijom, odnosno Vučićem ako do tada bude na vlasti, naći ultimativni zahtev za priznanje nezavisnosti Kosova. Apsurdno je da se ovim dokumentom od Srbije zahteva da prestane sa lobiranjem da se povuku odluke o priznanju nezavisnog Kosova, a da se od Kosova ne traži da prestane sa lobiranjem za priznavanje nezavisnosti. Jasno je da je odlukom o izmeštanju naše ambasade u Jerusalim, Vučić već izlobirao nova priznanja nezavisnosti u korist Prištine, i to će se pogubno odraziti po našu budućnost – zaključio je Slaviša Ristić za Direktno.rs.\nAleksandar Vučić Intervju Direktno Vašington Slaviđa Ristić


Velike ruke ponovo grle Veneciju | Travel Magazine\nVelike ruke ponovo grle Veneciju\nHome » Vesti» Velike ruke ponovo grle Veneciju\nAko planirate da posetite Veneciju do 24. novembra, imaćete priliku da vidite novu gradsku atrakciju – dramatičnu javnu skulpturu koja je otkrivena kao deo 58. Bijenala.\n‘Građenje mostova’ je do sada najambiciozniji rad italijanskog umetnika Lorenca Kvina, čija instalacija „Podrška“ je obeležila prošlo Bijenale 2017, i postala jedna od najvećih gradskih atrakcija. Svi se sećamo slika ruku koje pridržavaju staro zdanje, a njihova poruka je moćna – skretanje pažnje na pomoć koja je potrebna gradu da bi opstao, ali i globalno, na pretnju koje kilmatske promene predstavljaju za ljude i njihovo kulturno nasleđe. Skulpture su bile izložene tokom trajanja Bijenala i privukle su pažnju brojnih posetilaca.\nNova instalacija se sastoji od šest pari ljudskih ruku koji premošćuju bazen oko Arsenala, kompleksa brodogradilišta iz 12. veka u distriktu Castello. Ruke se spajaju na sredini i predstavljaju šest univerzalnih vrednosti – prijateljstvo, veru, pomoć, ljubav, nadu i mudrost.\nPrema umetniku, one predstavljaju ljude koji prevazilaze međusobne različitosti i udružuju se kako bi stvorili bolji svet. Visoke su 15m, a široke 20m i izgledaju impresivno. Nova atrakcija već je postala izuzetno popularna među turistima, a biće izložena do kraja Bijenala.\nNaslovna fotografija: www.lorenzoquinnbuildingbridges.com


Amira, Kolja i YU Grupa za vikend u prestonici\nTanjug 9. oktobra 2020. 15:24\nBEOGRAD – Amira Medunjanin, Nikola Pejaković Kolja, YU Grupa i džez mužičari održaće koncerte u Beogradu ovog vikenda na sceni Kombank dvorane, u Bašti kluba Fest u Zemunu, odnosno ispred Doma omladine.\nVečeras u 20 časova na pozornicu rok kluba Fest prvo izlazi čuveni Kolja, svestrani umetnik, poznat kao scenarista, reditelj i glumac, koji je već svirao na ovom prostoru, ali u enterijeru, kada je u nekoliko navrata rasprodao koncerte.\nKod Hale Pinki, Gradski park 2, Kolja će svojoj publici još jednom dokazati zašto je kultni autor srpskog bluza, čija je muzička karijera u velikom zamahu sa svim albumima do sada “Mama, nemoj plakati“ (2001), „Kolja“ (2009), „Grobovlasnici“ (2013) i „4 Prsta“ (2018).\nKao glumca i scenaristu gledaćemo ga u seriji “Kosti” od novembra na RTS 1, a igraju još – Dragan Mićanović, Ljubomir Bandović, Nikola Rakoćević, Milica Janevski.\nNa istom mestu Bašte Festa sutradan izlaze veterani rokenrola, braća Dragi i Žika Jelić, sa svojim mlađim rođakom Petrom, kao bastion neprolazne veličine zvane “YU Grupa”, koja će u novembru proslaviti čak 50 godina karijere.\nJedan od najvećih bendova sa ovih prostora, ne ume da se zaustavi od te daleke 1970. godine kada su krenuli u rok karijeru, i danas su vlasnici mnogih legendarnih hitova i balada.\nPresek ogromne karijere kroz 12 studijskih albuma činiće okosnicu ovog koncerta, gde će publika horski pratiti svoje favorite na sceni.\nOd jakih imena, klub Fest za oktobar sprema i nastupe “Bajage i Instruktora” (17.10.) i rep hip hop atrakcije 90-ih “Sunshine” (24.10.).\nRegionalna umetnica sevdalinki Amira Medunjanin održaće tri koncerta u nizu 10, 11. i 12. oktobra (20.00) u Kombank dvorani, u maloj, intimnoj postavci, u pratnji harmonikaša Mustafe Šantića, koji je jedan od saradnika na njenom novom albumu „For Him And Her“, gde su pesme koje su izvodili Toma Zdravković i Silvana Armenulić.\nKoncert u doba pandemije kovid-19 mora biti u skladu sa zdravstvenim propisima, uz rastojanje, maske i ograničen broj od 450 posetilaca u Kombank dvorani.\nAmira naglašava da „moramo se paziti“ i da to neće smetati:\nnergija je nezaustavljiva, bez obzira bili udaljeni deset ili 50 metara, ovo su posebne okolnosti, prošli smo gore stvari u životu, proći će i ovo“, rekla je je Medunjaninova.\nOsim ovog glavnog programa, ljubitelji džez muzike mogu sutra od 13 časova na matine koncertu u Domu omladine gledati sastav Časlav Šehović Kvartet, koji će otvoriti serijal besplatnih koncerata “Džez za Dž”, na Platou Milana Mladenovića ispred DOB-a.\nMuzički ciklus pokrenut 2013. godine, trajaće do 31. oktobra i publika može pratiti i grupu „Bosque“ (17.10.), Luka Ignjatović Trio (24.10., posveta legendi Čarliju Parkeru) i nastup studenata Katedre za džez i popularnu muziku na FMU (31.10.).


VUČIĆ: Zbog haških presuda smo se ponovo vratili u 90-te\nPRVA SLIKA ČEDINOG IZLASKA IZ BOLNICE: Lider LDP Jovanović izašao iz KBC 9\t394\nUzburkane strasti na Balkanu\n11.04.2016. 12:15h 10.01.2017. 15:30h\nPredsednik srpske vlade Aleksandar Vučić putuje sutra u Mostar, gde će se sastati sa liderom bosanskih muslimana Bakirom Izetbegovićem u okviru napora da smanji nedavne tenzije, a najavio je da će u narednim nedeljama sličnu posetu imati i u Hrvatskoj, piše danas portal Politiko.\nVUČIĆ UOČI POSETE MOSTARU: Ko zna koja varnica bi mogla da zapali Bosnu\n"Stabilnost regiona je ono o čemu treba da se brinemo i moramo bolje i više međusobno da se razumemo", rekao je Vučić za ovaj portal.\n"Moja najveća briga je situacija u Bosni i Hercegovini", rekao je premijer Srbije i dodao da narastajući politički ekstremizam na Balkanu predstavlja pretnju stabilnosti u BiH i regionu.\n"Ko zna koja bi varnica mogla da zapali Bosnu", rekao je on.\nKako navodi portal, ove Vučićeve izjave dolaze dve nedelje pre izbora u Srbiji i neki će ih doživeti kao njegovu nameru da sebe prikaže kao jedini glas razuma u tom podeljenom regionu. Politička kalkulacija ili ne, istina je, navodi Politiko, da su emocije ponovo uzburkane na Balkanu, a region suočava Evropu sa još jednom potencijalnom krizom, koja joj je suvišna, konstatuje portal.\nNedavne presude pred Haškim sudom, jedna osuđujuća, za Radovana Karadžića, a druga oslobađajuća, za srpskog ultranacionalistu Vojislava Šešelja, podstakle su strasti na svim stranama. Bosanski muslimani i Hrvati se žale da je 40-godišnja zatvorska kazna za Karadžića suviše blaga, a zbog Šešeljevog oslobađanja su besni. Mnogi srpski nacionalisti, u međuvremenu, smatraju da je oslobađanje Šešelja dokaz da su Srbi nezasluženo meta međunarodne zajednice, piše portal. Sudske presude došle su usred ponovnog oživljavanja nacionalizma na Balkanu, uključujući i nedavni povratak na vlast HDZ u Zagrebu.\nNeki od vodećih članova stranke su sugerisali da će blokirati put Srbije ka EU ukoliko Srbija ne zauzme oštriji stav kada je reč o suđenjima za ratne zločine. Vučić je upozorio da su provokacije koje su usledile posle presuda na svim stranama, uključujući i to što su Šešeljeve pristalice slavile u Srebrenici, stvorile bure baruta.\n"Od sredine marta s vremena na vreme izgledalo je kao da smo se vratili u 90-te godine", kaže Vučić za Politiko.\nAleksandar Vučićpremijerportal politikoHagtribunalpresudeprošlost90-tebalkanburno


Dodik najavio jednokratnu pomoć penzionerima i borcima – Haber.ba\nDodik je naveo da bi borci od prve do pete kategorije koji su nezaposleni ili imaju primanja do 500 KM trebalo da dobiju 100 KM jednokratne pomoći\nDodik je rekao da je prijedlog koji će Vlada RS razmatrati da penzioneri koji primaju penziju u iznosu do 415 KM jednokratno isplati 80 KM pomoći povodom vaskršnjih praznika, prenosi portal SNSD-a.\n– Za penzionere koji primaju penziju iznad tog zagarantovanog iznosa, biće isplaćeno 50 KM. To sve ukupno iznosi 15,6 miliona KM – rekao je Dodik na konferenciji za novinare.\nPremijer RS-a Radovan Višković rekao je da će sjednica Vlade na kojoj će biti donesena odluka o isplati jednokratne pomoći biti održana večeras. prenosi “Fokus“.\nVišković, koji je i potpredsjednik SNSD-a, rekao je da je cilj da se kroz jednokratna davanja stimuliše javna potrošnja.\nPotpredsjednica SNSD-a Željka Cvijanović istakla je da Vlada može donijeti ovu odluku zahvaljujući finansijskoj stabilnosti Republike Srpske.\nTeme:bh. entiet RS, izdvojeno, Milorad Dodik, penzioneri, pomoć


Održan protest Nišlija: Tribine kao nastavak borbe\nPočetak/Društvo/Održan protest Nišlija: Tribine kao nastavak borbe\nNekoliko stotina Nišlija protestovalo je u danas popodne ispred Gradske kuće zahtevajući smenu rukovodstva grada zbog kako kažu „javašluka u javnim preduzećima i negativnog izveštaja Državne revizorske institucije“ (DRI).\n„Mesecima smo upozoravali na javašluk u javnim preduzećima. DRI je svojim izveštajem pokazao da su naše tvrdnje bile tačne. Izveštaj je pokazao da i grad posluje poput javnih preduzeća“, rekao je Đokica Jovanović iz Udruženja predsednika skupština stanara.\nOn je demantovao tvrdnje gradonačelnika Niša Zorana Perišića da Udruženje namerava da se prikloni određenoj političkoj stranci.\n„Nemamo nameru da se priklanjamo bilo kome, ali imamo nameru da kontrolišemo sve stranke koje dodju na vlast“, kazao je Jovanović.\nUoči današnjeg okupljanja gradjana, gradonačelnik Zoran Perišić je na juče održanoj konferenciji za novinare rekao da je Srbija daleko od 1996. godine, od pokradenih izbora i svega onoga što je gradjane Niša opravdano izvelo na ulice. Niške Vesti pisale su o tome.\n„Institucije grada i države postoje. Na tri i po meseca pred krajnji rok za raspisivanje lokalnih izbora, vi praktično gubite način funkcionisanja grada ili ga dovodite u pitanje ovakvim zahtevima“, izjavio je Perišić.\n„Sada vam najavljujem da će se u dogledno vreme Udruženje vezati za jednu političku stranku koja u ovom trenutku nije parlamentarna“, kazao je Perišić.\nDjokica Jovanović protest Nišlija Udruženje stanara Zoran Perišić


Lečić: Vučić se seti dijaloga samo "kad mu je gusto" » Opozicionar\nLečić: Vučić se seti dijaloga samo „kad mu je gusto“\nIzvor: Opozicionar\t poslednja izmena 26. jula 2017.\nPotpredsednik Demokratske stranke (DS) Branislav Lečić ocenio je da Vučić traži dijalog samo „kada mu je gusto“, kao po pitanju Kosova i Metohije, dok u svim ostalim stvarima preuzima odgovornost na sebe.\n„On preuzima svu odgovornost na sebe, a kada mu je gusto i kada misli da ta stvar koja treba da se reši ne može biti samo njegova, a to je pitanje Kosova, tada traži dijalog. Dijalog traži samo kada zna da tu nema političkih poena i da može da bude negativno za njega“, rekao je Lečić.\nLečić je rekao da je potreban dijalog da li Vučić tako vređa inteligenciju naroda i da li ugrožava njegov duhovni razvoj.\nPovodom optužbi koje je Vučić izneo na njegov račun u jednoj televizijskoj emisiji, Lečić je rekao da se silno iznenadio zbog toga jer smatra da to nije neophodno ali i zbog toga što „nije znao da je dostojan“ da ga predsednik pominje.\nŠutanovac: Rezultat DS ohrabruje, tendencija rasta poverenja\nOn je ocenio da jedna takva institucija i čovek na takvom položaju ne treba da poprima tako trivijalan ton i da se bavi sitnim stvarima, u odnosu na ono što bi stvarno trebalo da bude predmet njegove pažnje.\n„On (Vučić) unosi i paniku i strah, i to se videlo sinoć, a pominjanjem ličnih imena i organizacija targetira protivnika jer nije naučio osnovnu lekciju iz demokratije“, rekao je Lečić i naveo da državnik mora da se ponaša u skladu sa pravilom da svaki građanin zaslužuje zaštitu, bez obzira šta misli o vlasti.\nLečić je dodao da pravi demokratski lider mora da dopusti, pa čak i da podstiče kritiku, jer niko nije toliko velik da bi bio bezgrešan.\n„Neko ko pokušava da sa vrhovne pozicije proziva imenom pojedince i naziva ih izdajnicima, on time stvara zeleno svetlo za sve druge u državi da ih napadnu“, rekao je on i ocenio da to ne sme da radi ni predsednik ali ni jedna javna ličnost.\nPrema njegovoj oceni, dužnost je svih građana i stranaka koje slobodno misle da reaguju na tako nešto.


Umjetnine sa Bardače dobijaju svoje mjesto - Glas Srpske\nDejan Jovičić 05.08.2020 08:37\nSRBAC - Zapušteni objekat Doma mladih u centru Srpca u narednim mjesecima će biti adaptiran u galeriju slika čime će bogati fundus bardačke kolonije koji broji više od 600 umjetničkih djela konačno biti sačuvan.\n- Već dvije decenije traje neprestana borba da Srbac dobije galeriju i još 2002. godine je urađen projekat koji zbog različitog spleta okolnosti nikada nije realizovan. Konačno je došlo vrijeme da se adaptira jedan ovakav objekat koji će mnogo značiti za vaspitanje i obrazovanje naše omladine, pogotovo što se u neposrednoj blizini ovog objekta nalaze srednja i osnovna škola - rekla je Sančanin i dodala da je objekat Doma mladih dovoljno velik da u jednoj postavci bude izloženo više od 150 djela, te da je u planu rekonstrukcija postojeće bine na kojoj će se moći održavati kamerni koncerti, predstave i druga kulturna dešavanja.\nNačelnik opštine Srbac, Mlađan Dragosavljević, sa zadovoljstvom je prihvatio ovu ideju i dodao da već dugo dobija inicijative od srbačke “Prosvjete” i drugih kulturnih ustanova da se pronađe adekvatan prostor u Srpcu za galeriju.\n- Bilo je tu raznih prijedloga, poput adaptacije zgrade nekadašnjeg Sokolskog doma i drugih lokacija, ali mislim da ovaj objekat nudi idealne uslove za galeriju. U više navrata se ranijih godina pokušavao iskoristiti zapušteni prostor Doma mladih za razne namjene, ali nije se moglo pronaći adekvatno rješenje. Vjerujem da će se sada svi složiti da je ovo najbolji izbor - kazao je Dragosavljević.\nDirektorica Centra za kulturu i sport Srbac, Sanja Jejinić, rekla je da je vijest o adaptaciji Doma mladih u likovnu galeriju obradovala sve radnike ove kulturne ustanove.\n- U trenutku kada smo suočeni sa pandemijom virusa korona, zbog koje po prvi put nećemo moći organizovati bardačku koloniju u planiranom obliku, ovo je jedna od najljepših vijesti koju smo čuli u posljednjih nekoliko godina - navela je Jejinićeva.


Beogradski mesec fotografije: Katarina Marčetić - Don Kihot - Dan u Beogradu\nNaslovna » Izlasci » Izložbe » Beogradski mesec fotografije: Katarina Marčetić – Don Kihot\nBeogradski mesec fotografije: Katarina Marčetić - Don Kihot\nNeko drugi 23. april 2021. Izložbe Postavite komentar\nIzložba je deo predstojećeg izdanja manifestacije Beogradski mesec fotografije (Belgrade Photo Month) koja se održava od maja meseca na više lokacija u Beogradu.\nIzložba se organizuje povodom Međunarodnog dana knjige koji se obeležava 23. aprila još od 1995. godine u čast Migela de Servantesa. „Don Kihot“ je najreprezentativnija knjiga Migela de Sarvantesa, jedna je od najvažnijih u svetskoj literaturi i jedna od najčitanijih nakon Biblije.\nU seriji fotografija „Don Kihot“ Katarina Marčetić dokumentarističkim postupkom beleži prostor iza scene Narodnog pozorišta u Beogradu tokom izvođenja istoimenog baleta.\nDelikatne i suptilne, ove fotografije svoju lepotu saobražavaju kroz višestrukost imanentnih kontrastnih odnosa, kako u formalnom, tako i u idejnom pogledu.\nFotografije Katarine Marčetić raslojavaju pred našim očima veoma žive i gotovo fantazmatske predstave između istine i iluzije. Na njima je zabeležen dinamičan ambijent sa kvalitetima snolikosti, koji u isti mah zadržava stabilnost utemeljenu u stvarnosti posredstvom dokumentarne fotografije.\nIzložbu organizuje Бартcелона POP UP u saradnji sa Radisson Collection Old Mill Hotel i manifestacijom Beogradski mesec fotografije, uz podršku Ambasade Španije u Srbiji.\nBeogradski mesec fotografije (Belgrade Photo Month) je prvi put organizovan 2016. godine a ovogodišnje izdanje će biti peto po redu. (danubeogradu.rs)\nTagovibartselona beogradski mesec fotografije don kihot fotografije izlasci izložbe proleće u beogradu radisson blu old mill\nPrethodni Rakovički karneval 2021.\nSledeći Sahrane i kremacije u Beogradu, 24. april 2021.